Više od 200 miliona evra godišnje za veću energetsku efikasnost\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da je povećanje energetske efikasnosti nacionalni cilj i jedan od ključnih elemenata u ostvarivanju vizije o zelenoj Srbiji.\nMihajlović je, gostujući na TV K1, istakla da danas u Srbiji trošimo 40 odsto više energije nego što je to prosek u zemljama EU, ukazavši na to da postizanje veće energetske efikasnosti mora da postane nacionalni projekat.\nPrema njenim rečima, u narednim godinama će se u ovu oblast ulagati između 200 i 250 miliona evra, sa ciljem da se za nekoliko godina smanji potrošnja energije.\nAko uspemo da pomognemo da barem 80 odsto građana zameni stolariju i izolaciju, eventualno da postave solarne panele, smanjićemo količinu utrošene energije, a procene su da godišnje kroz prozor bacamo proizvodnju jedne termoelektrane, navela je ona.\nPrema njenim rečima, država će subvencionisati građane u iznosu od 50 odsto ukupnih troškova zamene solarije, izolacije i postavljanja solarnih panela i potrebno je minimum četiri godine da se poveća energetska efikasnost i dođe na prosek EU.\nOve godine nismo uspeli da obezbedimo svim građanima subvencije u budžetu, s obzirom na to da je interesovanje ogromno, ali smo za narednu godinu spremili 240 miliona evra. Ljudi su svesni značaja ulaganja u energetsku efikasnost, koja dovodi do nižih računa za utrošenu energiju, poručila je Mihajlović.\nPotpredsednica Vlade je napomenula da je snabdevanje energijom i energentima u Srbiji stabilno uprkos krizi na evropskim i svetskim tržištima, istakavši da je naša zemlja energetski stabilna i da u rezervama ima dovoljne količine nafte, naftnih derivata i drugih energenata.\nImaćemo do kraja zimske sezone dovoljno električne i toplotne energije i nafte i gasa. Pogledajte šta se u Evropi dešava od marta ove godine. Cene gasa i uglja su visoke, cena gasa na današnji dan je približno 1.000 evra za hiljadu kubnih metara, što je nekoliko puta više u odnosu na prošlu godinu, navela je ona.\nIma dosta razloga zbog kojih imamo energetsku krizu u celom svetu. Ona je nastala zbog rasta tražnje, problema sa LNG terminalima, ali i politike, rekla je Mihajlović.\nPrema njenoj oceni, energetika je oduvek bila povezana sa politikom i ekonomijom i zbog toga je veoma važno da li imate dovoljno novca da ostvarite nabavke i da budete mudri prilikom planiranja.\nSrbija je energetski stabilna. Ne kažem da smo potpuno bezbedni, ali smo ostvarili stabilnost. Pregovaraćemo sa ruskom stranom o nabavci gasa za narednih deset godina, a trenutno procenjujemo količine koje će nam biti potrebne, objasnila je potpredsednica Vlade.\nMihajlović je ukazala na to da je Srbija obezbedila energetsku stabilnost tokom energetske krize, ali da mora da ulaže sredstva u proširenje skladišta „Banatski dvor“ i izgradnju novog skladišta gasa.\nČim budemo potpisali ugovor, imaćemo stabilno snabdevanje gasom, ali istovremeno moramo da proširimo kapacitete „Banatskog dvora“ i da izgradimo novo skladište kako bismo obezbedili najmanje jedan mesec sigurnog snabdevanja koji nas osigurava od potencijalnih budućih kriza. Nedavna havarija u Bugarskoj pokazala je koliko je pitanje energetske bezbednosti značajno, naglasila je ona.\nOna je istakla da je učešće Srbije u izgradnji nuklearnih elektrana u zemljama u okruženju za sada samo ideja, ali da je neophodno da se razmatra i taj izvor energije, jer se, od kada je donet zakon kojim je uspostavljen moratorijum na razvoj nuklearnih elektrana pre više od 25 godina, mnogo toga promenilo.\nPre svega, napredovali su tehnologija izgradnje i bezbednosni sistemi, i ovaj izvor energije je aktuelan, pa bi o tome svakako trebalo da se razgovara, zaključila je Mihajlović.


VUČIĆ NAJAVIO: Razgovor sa Putinom od izuzetnog značaja za Srbiju! | Happy BSC portal\nVUČIĆ NAJAVIO: Razgovor sa Putinom od izuzetnog značaja za Srbiju!\nPremijer Srbije Aleksandar Vučić izjavio je večeras da je predstojeći razgovor sa predsednikom Rusije Vladimirom Putonom od izuzetnog političkog, ekonomskog i svakog drugog značaja za Srbiju.\n"Osećam se ponosno kada u takvim susretima zastupam interese svog naroda", rekao je Vučić iz Moskve. On je dodao da takvi susreti, predstavnika jedne male zemlje kao što je Srbija sa svetskim liderima, predstavlja izazov ali i veliku stvar za našu zemlju.\nOvo će biti 10 susret Vučića i Putina a, premijer sam kaže da česti susreti potvrđuju dobre odnose između dve zemlje.\n"Trudimo se da nađemo nove moduse za više oblike saradnje", rekao je Vučić, navodeći da se to pre svega odnosi na ekonomsku saradnju.\nGovoreći više o vojnotehničkoj saradnji premijer je precizirao da je u pitanju šest Migova 29 kao i 30 borbenih vozila i 30 "ojačanih tenkova". Kako je rekao ti Migovi su avioni četvrte generacije i još uvek neprikosnoveni u bliskoj borbi.\nNa pitanje kada će stići u Srbiju Vučić je rekao da smatra da će se to znati sutra i da je pitanje da li će predsednik Putin potpisati Ukaz o vojnotehničcoj saradnji, jer je to za nas mnogo povoljnije, ili Ukaz o poklonu, ali je sasvim svejedno jer to je pitanje od nekoliko dana ili nekoliko meseci.\nPremijer je naveo i da je više puta ponavljao da Srbija više neće dozvoliti niti Bljesak niti Oluju niti ono što se dešavalo 1999. godine i poručio da niko neće moći više nekažnjeno da napada ni našu zemlju ni naš narod.\nOn je rekao da će razgovarati i o trupnim sistemima BUK - ako bi moglo M3, a to su i protitivoklopna, protivhelikopterska i protivavavionska oruđa pa čak i antibalistička.\n"Naša jeste ideja da razgovaramo i o sistemima S300" , rekao je Vučić ali i podvukao da je to sve defanzivno oruđe, i da nema niko razloga da se toga plaši.\n"MI imamo razloga da brinemo o nečijim taktičkim balističkim raketama u okruženju i zato i preuzimamo sve mere da bismo zaštititli naše stanovništvo" poručio je on. Takođe, naglasio je da Srbija "ljubomorno" čuva svoju vojnu neutralnost. Govoreći o trgovinskoj razmeni Vučić je rekao da je u 2016. ostvaren napredak u odnosu na 2015. godinu, i da je izvoz uvećan za 9,7 odsto.\nKako je rekao, poljoprivrednih proizvoda izvozimo za, po našoj računici , 350 miliona evra. Kako je rekao, gledaćemo da to ubuduće više budu prerađivački proizvodi a ne sirovina, ali i da će se razgovarati i o investitorima iz Rusije u našu zemlju.\nKako je rekao ne brine toliko, uz sve probleme za Petrohemiju, pa ni Azotaru, ali MSK bez Rusa teskso da množe da se reši. "Imamo već određene predloge ruske strane, tu predstoje ne laki pregovori i razgovori", zaključio je premijer Vučić.


ZBOG SAOBRAĆAJNE NEZGODE NA MP VITEZ – KAONIK OBUSTAVLJEN SAOBRAĆAJ | Hayat.ba\nZbog radova na redovnom servisiranju opreme na autoputu A-1 danas od 09 do 11 sati bit će zatvoren uključni krak s kružnog toka Vlakovo prema Jošanici. Na vijaduktu Vlakovo, saobraćaj će u smjeru Tarčin-Jošanica biti preusmjeren iz vozne u preticajnu traku.\nRadovi na sanaciji kolovoza izvode se na magistralnom putu Široki Brijeg-Mostar (od ulaza u Mostar do Balinovca). Na ovoj dionici saobraća se jednom trakom, naizmjenično uz regulaciju semaforima. Zbog smanjenja gužve, mole se vozači koji dolaze iz Širokog Brijega i Čitluka ili idu ka njima, da koriste alternativni pravac Mostar-Rodoč-Varda-Čule.\nSvaki radni dan u vremenu od 23 do 08 sati na relaciji Doljani-Žitomislići-Buna-Dračevice-Podveležje, kreće se vangabaritni prijevoz. Vozači koji u navedenom periodu koriste ovu relaciju mole se za oprez i poštivanje uputa ovlaštenih osoba iz pratnje.


Denuklearizacija - Blic Online\n"KIM JE ČOVEK OD REČI" Severna Koreja preti, Tramp ne brine\nSeverna Koreja je od prvog dana Nove godine obustavila moratorijum na testiranja nuklearnih i projektila dugog dometa, koji je bio na snazi tokom razgovora sa SAD, ali američki predsednik Donald Tramp ipak misli da je Kim Džong Un "čovek od reči".\nSevernokorejski lider Kim Džong Un pozvao je članove centralnog komiteta Radničke partije da preduzmu "pozitivne i ofanzivne mere" kako bi se osigurali suverenitet i bezbednost države. On je to rekao tokom zasedanja lidera stranke u Pjongjangu koje se održalo tokom vikenda.\nSeverna Koreja okrivila je Ameriku za neuspeh u obnovi razgovora za denuklearizaciju Korejskog poluostrva.\nMinistri spoljnih poslova Kine, Japana i Južne Koreje sastali su se danas u Pekingu kako bi razgovarali o denuklearizaciji Korejskog poluostrva.\nVelika Britanija, Francuska i Nemačka zatražile su od Severne Koreje da se uključi u razgovore sa SAD, te da međunarodne sankcije budu u potpunosti sprovedene sve dok Pjongjang ne odustane od svojih nuklearnih i raketnih programa.\nAmerički predsednik Donald Tramp poslao je severnokorejskom lideru Kim Džong Unu fotografije njihovog kratkog susreta u junu u demilitarizovanoj zoni.\nAmerički državni sekretar Majkl Pompeo izrazio je nadu da bi uskoro moglo doći do razgovora na radnom nivou za obnovu dijaloga o denuklearizaciji sa Severnom Korejom, ali je naglasio da nije planiran kasniji samit lidera dve zemlje.\nSastanak Donalda Trampa i Kim Džong Una završen je dogovorom da se razgovori o nuklearnom programu nastave. Tramp je upravo tim rečima i saopštio zaključak sastanka novinarima kojima je jedna stvar odmah zapala za oko - zašto Tramp više ne koristi izraz denuklearizacija?\nSAD su uvele sankcije za dve kineske kompanije za otpremanje robe zbog pomaganja Severnoj Koreji da izbegne sankcije uvedene zbog nuklearnog programa Pjongjanga. Ove sankcije su prve mere koje su uvedene nakon neuspešnog samita SAD i Severne Koreje u februaru.


BalkanMagazin :: KOMIKO NE ODUSTAJE OD SMEDEREVA\nKOMIKO NE ODUSTAJE OD SMEDEREVA\nčetvrtak, 16. februar 2012 16:18\nBrajan Marej, član Nadzornog odbora “Komiko oversis”, kompanije koja želi da gradi rafineriju nafte u Smederevu obećava nova radna mesta i prihode za grad i državu\n“Nadam se da će Skupština grada Smedereva doneti pozitivnu odluku i dozvoliti nam izgradnju moderne rafinerije nafte u tom gradu. Moram da istaknem da smo pozitivan ishod očekivali i na prošlom glasanju, jer je tekst ugovora bio dobar za grad i državu Srbiju, ali smo doživeli veliko razočaranje kada nije obezbeđena potrebna većina za izglasavanje odluke. Sada smo izmenili pojedine članove teksta ugovora, značajan broj njih, i verujemo da je sada mnogo prihvatljiviji za odbornike koji su na prvom glasanju bili uzdržani. Ipak kao što mi kažemo u Americi „nije gotovo dok debela dama ne dođe na pozornicu i zapeva“. Taj dan će doći kada bude glasanje. Nadam se da će tom prilikom odbornici pokazati razumevanje za značaj investicije, za budućnost i perspektivu grada,” kaže u razgovoru za Danas Brajan Marej, član nadzornog odbora američke kompanije “Komiko oversis”.\nNaš sagovornik ističe da je “Komiko oversis” dosad mnogo puta izlazio u javnost o pozitivnim efektima te investicije kako za grad tako i za državu. Srbija će, nastavlja Marej, moći svom tržištu da ponudi gorivo najvišeg kvaliteta i standarda.\n“Takođe, biće veliki priliv u budžet grada i države od raznih poreza, taksi, akciza. “Komiko oil” će podići i kulturu poslovanja na viši nivo a, takođe, ne treba zaboraviti da će u rafineriji posao dobiti 542 radnika. Mnogi privrednici iz Srbije dobiće uposlenje svojih kapaciteta kako tokom izgradnje tako i tokom rada rafinerije,” ističe Marej.\nOsvrćući se na spekulacije da je regionalno tržište na kome želi da posluje “Komiko oil” suviše malo, Marej naglašava da ono koji to tvrde nemaju tačne analize ili iznose neistinite činjenice.\n“Mnoge rafinerije u okruženju tako i u Srbiji ne rade punim kapacitetom ili uopšte ne rade. Takođe, pojedine imaju tehnologiju starije generacije, što znači da tržištu ne mogu da ponude gorivo onog standarda ili kvaliteta koje propisuje Evropska komisija. Značajno je naglasiti i to da ukoliko naši proizvodi ostanu na tržištu Srbije smanjiće se zavisnost od uvoza, a u suprotnom, ukoliko budemo izvozili smanjiće se spoljno trgovinski deficit Srbije,” objašnjava Marej.\nPrema njegovim rečima planirano da je da proizvodi rafinerije nafte Smederevo, odnosno gorivo najvišeg kvaliteta, bude ponuđeno kako inostranom tako i domaćem tržištu. On navodi da su interesovanje za proizvode “Komiko oila” pokazali mnoge kompanije koje se bave prodajom i distribucijom naftnih produkata.


SportDC - Vesti - Zimski - EYOF 2019 tema sastanka u Vladi Republike Srpske\nSubota, 20.07.2019 02:00\nU srijedu, 18.aprila, održan je sastanak u Vladi Republike Srpske, kojem su prisustvovali Ministar porodice, omladine i sporta, Jasmina Davidović, pomoćnik ministra, Dragan Jaćimović i sekretar ministra, Dejan Erešić. Ispred Olimpijskog komiteta Srbije sastanku su prisustvovali generalni sekretar Đorđe Višacki i izvršni direktor OK Srbije, Damir Štajner, te ispred firme „EYOF 2019“ d.o.o., direktor Senahid Godinjak.\nSastanak je imao cilj da se predstavnici Vlade Republike Srpske upoznaju sa presjekom stanja na projektu EYOF 2019 i ključnim budućim aktivnostima. Razgovaralo se o načinu uključivanja Vlade Republike Srpske i podršci projektu EYOF 2019. Na ovom sastanku su traženi tehnički detalji u vezi infrastrukturnih radova na borilištima u Istočnom Sarajevu. Podsjećamo, Vlada se obavezala da će za infrastrukturne radove uložiti 2.500.000,00 KM, a za organizacioni budžet 1.500.000,00 KM.\nPoznato je da je 05. aprila 2018. godine predsjednik Republike Srpske, g. Milorad Dodik, razgovarao je u Banjaluci sa predsjednikom Evropskog olimpijskog komiteta Janezom Kocijančić, predsjednikom OK Srbije Božidarom Maljković, predsjednikom Hrvatskog olimpijskog odbora Zlatkom Mateš, Marjanom Kvesić, predsjednikom OK BiH i Sinišom Kisić, potpredsjednikom OK BiH o organizaciji Evropskog olimpijskog festivala mladih (EYOF 2019)., i tom prilikom dao punu podršku ovom projektu i izrazio vjerovanje da je održavanje ovog najvećeg sportskog događaja, poslije ZOI 84, od velike važnosti za RS i BiH.\nNaredne sedmice, odluka o dodjeli finansijskih sredstava projektu EYOF 2019 naći će se na sjednici Vlade Republike Srpske, gdje će biti predstavljeni detalji o transferu novca.\nPredstavnici Olimpijskog komiteta Srbije, na čelu sa generalnim sekretarom, istakli su značaj EYOF 2019 za cijeli region, a ne samo za BiH, te će Olimpijski komitet sa velikim interesovanjem pratiti realizaciju projekta i u buduće će pomagati u organizaciji koliko to bude potrebno.\nNajavljeno je da će od 09.-13.maja u Beogradu biti održan seminar EOK-a i da će jedna od tema biti projekat EYOF 2019, kako bi svi drugi aspekti organizacije bili podržani ispred EOK-a.\nZimski Bosna i Hercegovina Republika Srpska Istočno Sarajevo Istočno Sarajevo\nTrnava zaboravljena, fokus na Tušanj\nBanjaluka domaćin ICF Svjetskog prvenstva za juniore i seniore do 23 godine "Banja...\nSavić ima respektabilan tim


Vlasnik prodavnice u Sarajevu uhapšen dok je davao mito od 700 KM federalnim inspektorima\nNudio mito kako bi mu se omogućilo dalje nelegalno poslovanje, budući da su njegovu radnju inspektori Porezne uprave FBiH više puta pečatili. Nakon što su inspektori Federalne uprave za inspekcijske poslove prije sedam dana prijavili Tužilaštvu Kantona Sarajevo da im je tokom kontrole D.K., vlasnik trgovačke radnje u Sarajevu, nudio mito, pripadnici MUP-a KS-a […]\nOstvario sam se kao poslovni čovjek i moja je patriotska obaveza da znanje stavim na raspolaganje državi\nKaže da je istina je da provedba zadataka teče sporije nego što bi želio, ali ohrabruju ga rezultati koji se postižu uprkos svakojakim opstrukcijama. Više nego očigledno je da je kampanja pred izbore planirane za slijedeću godinu već uveliko počela. Prve njene žrtve su neki od reformskih zakona, kao što je Zakon o […]\nOsnivač i vlasnik mostarskog NSofta, trenutno najprofitabilnije firme u BiH, Igor Krezić, iznenada je prekinuo svoj govor na sastanku uposlenika firme i skočio s balkona drugog sprata zgrade. Sve je snimano kamerama, a njegov neočekivani potez izazvao je paniku i vriske zapanjenih uposlenika, ali već u slijedećoj sekundi na snimci se vidi kako […]


Usluge > Sertifikacija\nMerila, koja su u koloni Tabele iz člana 2. Pravilnika o vrstama merila koja PODLEŽU ZAKONSKOJ KONTROLI: „Naziv merila”, označena zvezdicom (*), a koja su obuhvaćena pravilnicima, kojima su transponovane direktive novog pristupa (MID i NAWI), tj. Pravilnikom o merilima i Pravilnikom o neautomatskim vagama, moraju da prođu celokupan postupak sertifikacije.\nSertifikuje se isključivo ono merilo, koje zadovoljava propisane metrološke zahteve za tu vrstu merila, koje je podesno za namenjenu primenu i čija su fizička svojstva i tehnički projekat takvi, da obezbeđuju tačnost i pouzdanost merenja najmanje u odgovarajućem vremenskom intervalu njihovog periodičnog overavanja.\nProces sertifikacije merila sprovodi se, na osnovu Zakona o metrologiji, u skladu sa internom Procedurom za sertifikaciju merila imenovanog tela za ocenjivanje usaglašenosti, Direkcije za mere i dragocene metale. Propisan je sadržaj zahteva, koji se podnosi za sertifikaciju merila, zajedno sa tehničkom dokumentacijom, koja se prilaže uz zahtev, postupak ispitivanja tipa merila i sadržaj izveštaja o ispitivanju tipa merila. Procedurom je regulisan, između ostalog, i: prijem i potvrda zahteva za sertifikaciju merila, kao i eventualno odbijanje zahteva; ispitivanje i vrednovanje tipa merila; donošenje odluke o sertifikaciji; izdavanje Sertifikata o pregledu tipa merila; način, na koji proizvođač mora da informiše o modifikacijama sertifikovanog merila; produženje sertifikacije merila; ukidanje sertifikacije merila, kao i način obračuna i fakturisanja troškova.\nZahtev za sertifikaciju merila podnosi se Direkciji za mere i dragocene metale, preko pisarnice, na zvaničnom obrascu zahteva za sertifikaciju merila, koji treba da bude pravilno i potpuno popunjen i potpisan od ovlašćene osobe podnosioca zahteva, odnosno proizvođača ili ovlašćenog predstavnika. Uz zahtev se dostavlja utvrđena tehnička i ostala prateća dokumentacija, uzorak(ci) merila, kao i dokaz o izmirenoj odgovarajućoj administrativnoj taksi.\nObrazac Zahteva za sertifikaciju merila u skladu sa Pravilnikom o merilima ili Pravilnikom o neautomatskim vagama, Prilog 2 – Modul V – Pregled tipa, možete preuzeti ovde.\nUzorak(ci) merila, koji se podnose uz zahtev za sertifikaciju merila, sadrži najmanje jedan primerak merila, koje je predstavnik predviđene proizvodnje. Na zahtev Direkcije podnosilac zahteva dužan je da dostavi potreban broj primeraka novih merila, zavisno od vrste i principa rada merila, koje se sertifikuje.\nUz zahtev za sertifikaciju merila potrebno je da se priloži dokaz o uplati administrativne takse, u skladu sa zakonom, a sve podatke neophodne za uplatu administrativne takse možete da nađete ovde.\nNavedeni zahtev sadrži i Opšte uslove za sertifikaciju merila Direkcije za mere i dragocene metale tako da, činom podnošenja, podnosilac zahteva prihvata da je upoznat i sa uslovima, po kojima se vrši sertifikacija merila.\nNa osnovu primljenog zahteva, Grupa za sertifikaciju odlučuje o njegovom prihvatanju ili odbijanju. U slučaju prihvatanja, podnosiocu zahteva dostavlja se potvrda zahteva.\nU slučaju pozitivne odluke o sertifikaciji, Grupa za sertifikaciju dostavlja podnosiocu zahteva nalog uplatu naknade troškova i izdaje sertifikat.\nU slučaju negativne odluke o sertifikaciji, Grupa za sertifikaciju dostavlja podnosiocu zahteva pisano obaveštenje o tome da je odbijena sertifikacija merila, uz detaljno obrazloženje.\nZa sprovođenje zahteva za odobrenje tipa merila Direkcija naplaćuje naknadu troškova prema Uredbi o visini i načinu plaćanja naknada za sprovođenje overavanja merila, metroloških ekspertiza, ispitivanja tipa merila, ispitivanja prethodno upakovanih proizvoda i drugih poslova iz oblasti metrologije.\nPodnosilac zahteva dužan je da, bez obzira na rezultat sertifikacije, plati nastale troškove sertifikacije u celosti.\nKorišćenje znaka usaglašenosti je u skladu sa Pravilnikom o načinu stavljanja znakova usaglašenosti na proizvode, kao i upotrebi znakova usaglašenosti.\nPrigovor na postupak sertifikacije merila dostavlja se Direkciji za mere i dragocene metale.\nProtiv zaključaka, donetih u postupku sertifikacije merila, podnosilac zahteva ima pravo žalbe, u roku od 15 dana od dana dostavljanja zaključka. Žalba se podnosi Ministarstvu privrede, preko Direkcije za mere i dragocene metale.\nSvrha uplate: Administrativna taksa za ispitivanje tipa merila\nIznos: 320,00 + (320,00 × broj uverenja)\nPoziv na broj: 44-018 (za Beograd). Razlikuje se u zavisnosti od mesta prebivališta podnosioca zahteva a određen je Prilogom 3 Pravilnika o uslovima i načinu vođenja računa za uplatu javnih prihoda i raspored sredstava sa tih računa („Službeni glasnik RS”, br. 16/16, 49/16, 107/16, 46/17 i 114/17).


MAKRON: Francuska želi da ima suverenu i jedinstvenu Evropu! • HAPPYTV.RS\nMAKRON: Francuska želi da ima suverenu i jedinstvenu Evropu!\nPredsednik Francuske Emanuel Makron istakao je da želi Zapadni Balkan „usidren“ u EU, jer bi bilo jako loše za Uniju, ako bi se taj region okrenuo Rusiji ili Turskoj, i posebno pohvalio Srbiju i Crnu Goru za postignuti napredak u približavanju Uniji.\nMakron je, na konferenciji za štampu po završetku Samita EU-Zapadni Balkan u Sofiji, kazao da Francuska želi da ima suverenu i jedinstvenu Evropu, a da Zapadni Balkan treba da bude usidren u Uniji, jer bi po istoriji mogao da se okrene Rusiji i Turskoj, što bi bilo loše po EU.\n- Moramo da usidrimo Zapadni Balkan u EU, da to činimo snažno i sa jasnom strategijom - naglasio je on.\nPodvukao je da proces pristupanja ne može da se vodi bez uslova.\n- Zbog toga sam se izjasnio da treba dati jasnu perspektivu regionu i nagraditi one koji napreduju i transformišu zemlju. Ne mogu da se negiraju ostvareni napredak poslednjih meseci u pojedinim zemljama, kao što su Srbija i Crna Gora, ali i Makedonija i Albanija koje žele da pregovaraju sa EU - rekao je on.\nMakron je podvukao da se, prema njegovom mišljenju, ne mogu otvoriti pregovori bez uslova, pre svega po pitanju migracije i borbe protiv korupcije. To, prema njegovim rečima, mora a se postavi kao uslov pre početka pregovora.\n- Treba uputiti jasan signal ohrabrenja, ali is a jasnim porukama i zahtevima. Proces proširenja može da se završi pristupom samo ako se i EU reformiše - ocenio je on.\nEU, kako je podsetio, danas ima 28, a sutra već 27 članica, a u aktuelnoj situaciji ne može da donosi strateške i snažne odluke.\n- Ako želimo snažniju i bilju EU moramo da modernizujemo Uniju i evrozonu - poručio je Makron.\nOn je preneo da je danas vođena duga diskusija o Zapadnom Balkanu, temi o kojoj su razmenjena jasna, precizna mišljenja sa svim zemlajma regiona.\n- Srže diskusije se odnosio na povezivanje i bezbednost. Konkretne projekte iz tih oblasti podržava Francuska, posebno u razvoju infrastrukture, digitalizacije i inicijative za povećanje bezbednosti društva. O mnogim projektima biće detaljnije reči na skupu u julu u Londonu -objasnio je on.\nNaglasio je da se u međuvremenu, bez odlaganja, treba osnažiti saradnja sa zemljama Zapadnog Balkana, pre svega u oblasti bezbendosti i infrastrkture.


U Guči se ponovo slavi samo truba › Made-in-Germany.rs\nOvogodišnji 57. Dragačevski sabor trubača u Guči, od 9. do 12. avgusta, ponovo će, kao nekada, u potpunosti biti posvećen trubačima i muzici trube, jer ove godine neće biti organizovani koncerti velikih estradnih zvezda.\nPo rečima predsednika Saborskog odbora Slobodana Jolovića, koncerti estradnih zvezda su u jednom periodu doprineli komercijalizaciji i povećanju broja domaćih gostiju, ali i udaljavanju pravih ljubitelja trube od Guče. On je najavio i ponovno postavljanje festivalskih šatora u prostor crkvene porte, gde će svirati najbolji trubači i izrazio uverenje da će porta biti mesto ponovnog okupljanja saboraša, sve sa ciljem da se očuva tradicija, Saboru povrati stari sjaj, a ugostiteljima pruži šansa da se pokažu i zarade, prenosi „Glas zapadne Srbije“.\n– Pored tradicionalnih programskih sadržaja Sabora u Guči, ove godine smo duplirali broj predtakmičarskih centara, uveli mnoge novine u takmičarskom delu, tako da se značajno povećala konkurencija naših najboljih trubača za dolazak u Guču. Koncerti estradnih zvezda zamenjeni su trubačkim orkestrima medu kojima su i oni najpoznatiji: Dejan Petrović i Big Band, Dejan Lazarević, Boban Marković, Goran Bregović i Bijelo dugme, a tu su i koncerti pobednika prethodnog Sabora. Uz njih će se predstaviti i šamipion Guče Ekrem Mamutović, pobednik na takmičenju majstora trube, Saša i Bojan Krstić, Marko Gligorijević i Ljubivoje Diković i Janko Jovanović – najavljuje Jolović i dodaje da će svi sadržaji ove tradicionalne muzičke manifestacije biti besplatni za posetioce.\nOd MiG na 07/08/2017 / AKTUELNO / Ostavite komentar\nNemačkoj trebaju trgovci, građevinci, advokati...


Lobiranje za 50.000 dolara\nVečernje novosti\t25.11.2008 14:56\nVlada Srbije potpisala je ugovor o lobiranju sa američkom firmom ”30 point stratedžis” iz Merilenda, koja bi trebalo da ”podigne imidž Srbije” u američkim medijima. Kompanija ”30 point stratedžis” treba da se bavi promocijom srpskog ekonomskog razvoja, predstavljanjem turizma i napora Srbije da se pridruži Evropskoj uniji, a objašnjavaće i koliko je urađeno da se uhvate optuženi ratni zločinci.\nSrbiji trebalo bi da se pojavljuju u ”Njujork tajmsu”, ”Volstrit džurnalu”, magazinu ”Forčn”, u ”Čikago tribjunu”, TV emisiji ”Šou Čarlija Rouza”.\nKompanija ”30 point stratedžis” će dobijati 50.000 dolara mesečno da pomogne Srbiji da ”prevaziđe pristrasnost američkih medija”.\nSrbija u Vašingtonu ima svog komercijalnog predstavnika za lobiranje i propagandu. To je kompanija ”Barbur, Grifit i Rodžers”, sa kojom je ugovor potpisan u julu 2006. i važi do januara 2009. godine. Srbija ovu firmu za lobiranje plaća 60.000 dolara mesečno. Neizvesno je da li će ugovor biti produžen, jer se ne vidi pravi učinak aktivnosti ove kompanije.\n- U Srbiji vlada velika zabluda oko lobiranja u američkoj politici - smatra dr Srđa Trifković, urednik u časopisu "Kronikl" iz Rokforda kod Čikaga. - Lobiranje je vrsta neformalnog uticaja na političare i politiku, ali i profesionalni posao, kojim se bave registrovane agencije i pojedini bivši kongresmeni i senatori. Lobiranje se plaća, jer se očekuje da afirmiše pojedine interese i utiče na političare da zauzimaju određene stavove.\nTrifković naglašava da, prema američkom "cenovniku", ozbiljne kompanije i agencije za političko lobiranje naplaćuju svoj angažman oko 3 miliona dolara godišnje. Kako Srbija to nije mogla da plati, angažovala je manje moćne agencije za lobiranje.\nPočetna Strana | Teme dana | Politička scena Srbije


RTCG - Radio Televizija Crne Gore - Nacionalni javni servis :: Kulturna galaksija :: CG okrenuta nezavisnoj i alternativnoj sceni\nBOGDANOVIĆ U SLOVENIJI 12. 09. 2019. 18:51 >> 18:51 0\nBOGDANOVIĆ U SLOVENIJI\nCG okrenuta nezavisnoj i alternativnoj sceni\nCrna Gora je danas u sve većoj mjeri okrenuta nezavisnoj i alternativnoj sceni, možda baš onako kako je to svojevremeno počinjala i Slovenija, kazao je ministar kulture Aleksandar Bogdanović u Ljubljani.\nTekuća sedmica u Ljubljani i Celju protiče u znaku "Dana Crne Gore u Sloveniji", u okviru kojih Ministarstvo kulture organizuje niz različitih programa.\nKakoje saopšteno iz tog vladinog resora, slovenačka publika tako će večeras i sjutra prisustvovati komadima crnogorske nezavisne teatarske produkcije, te koncertu hip hop sastava "Who See" u Ljubljani. Uz to, na Poslovnom sajmu u Celju upriličena je prezentacija programa "Kreativna Crna Gora".\nUpravo dva projekta iz programa "Kreativna Crna Gora", kako je juče saopšteno, dobila su prestižne nagrade "Big SEE", i to u konkurenciji brojnih ideja iz oblasti kreativnih industrija iz 19 država.\nPored toga, ranije tokom dana, Ministarstvo kulture i Zavod za izdavaštvo "Beletrina" potpisali su ugovor o dvojezičnoj verziji "Gorskog vijenca", čime će 2021. godine iz štampe izaći četvrto izdanje djela Petra II Petrovića Njegoša na slovenačkom jeziku.\nU Ljubljani je večeras, u organizaciji Ambasade Crne Gore i Privredne komore Crne Gore, upriličen i prijem kojem su prisustvovale brojne zvanice, a na kojem se pored ambasadora Crne Gore u Sloveniji Vujice Lazovića, predsjednika Privredne komore Crne Gore Vlastimira Golubovića i ministarke ekonomije Dragice Sekulić, obratio i ministar kulture Aleksandar Bogdanović.\n"Ministarstvo kulture Crne Gore ove je godine počelo ozbiljan rad na polju kreativnih industrija, a u kojoj je mjeri to do sada bilo produktivno - govore i dva značajna priznanja koja su naši projekti dobili upravo u Ljubljani, u okviru prestižne Big SEE award konferencije", naglasio je Bogdanović.\nPrema riječima ministra, sve je više prostora za saradnju dvije države u oblasti kulture.\n"Ovih dana publici u Sloveniji predstavljamo i dva komada nezavisne crnogorske teatarske produkcije, kao i naš najpoznatiji MTV nagrađivani hip hop sastav 'Who See', čime jasno poručujemo da je Crna Gora danas u sve većoj mjeri okrenuta nezavisnoj i alternativnoj sceni, možda baš onako kako je to svojevremeno počinjala i Slovenija", kazao je Bogdanović.\nOn je ocijenio da je Slovenija za Crnu Goru dobar primjer kada govorimo o kulturi, ali, kako vjeruje, i država sa kojom možemo ostvariti razmjenu na brojnim poljima kulture i umjetnosti.\n"Činjenica je da crnogorski stvaraoci, poput onih iz oblasti teatra i arhitekture, danas jesu prisutni na slovenačkoj sceni, da i slovenački autori nerijetko doprinose kulturnoj sceni Crne Gore, ali siguran sam da naša saradnja može biti još sadržajnija - i da njeni nosioci mogu da budu upravo institucije iz naše dvije države", istakao je Ministar.\nAleksandar Bogdanović CG - Slovenija\nPotpisan Memorandum o formiranju Muzeja pošte\nSkrnavljenje spomenika atak sa dobro poznatih adresa\n25. 05. 2020. 26\nStogodišnja istorijska nepravda ispravljena 21. maja\n20. 05. 2020. 12\nDjelo Voja Tatara trajno nasljeđe crnogorske kulture\n10:23 Izložba Mihaila Jovićevića "2020. godina"\n09:15 Horizonti Crne Gore Gorana Ćetkovića


U napadima u Norveškoj poginula najmanje 91 osoba\n► U napadima u Norveškoj poginula najmanje 91 osoba\nNajmanje 91 osoba je poginula u eksploziji bombe u centru Osla i pucnjavi na ostrvu Utoji, saopštila je norveška policija.\nDirektor norveške policije Ojstein Meland rekao je da su u omladinskom kampu norveške vladajuće partije otkrili mnogo više žrtava masakra i da bi broj ubijenih mogao da još poraste.\n"Bilo je potrebno vreme da se pretraži prostor. Ono što sada znamo je da možemo reći da ima najmanje 87 ubijenih u Utoji", izjavio je Meland i dodao da su dimenzije masakra zapanjujuće.\nPrema njegovim rečima, mnogo ljudi je teško ranjeno, mada još uvek ne znaju koliko ima povređenih, prenela je agencija AP.\nNapad na omladinski kamp vladajuće Radničke partije, koji se nalazi 35 kilometara severozapadno od Osla, izveden je nekoliko sati pošto je u eksploziji automobila bombe u Oslu, u sedištu vladinih institucija, poginulo sedam ljudi.\nPolicija nije saopštila njegov identitet, mada je norveška državna televizija NRK objavila sliku visokog plavokosog i pravookog Norvežanina Andersa Behring Breivika (32).\nŠef nacionalne policije Sveinung Sponheim izjavio je za NRK da policija sumnja da je izvršilac napada na Fejsbuku objavio indicije koje ukazuju da ima političke stavove desničarski usmerene i antimuslimanski nastojene, ali "da li je to bio motiv za sam čin napada ostaje da se utvrdi".\nS druge strane, neimenovani policijski zvaničnik je naveo da postoji osnovana sumnja da je osumnjičeni izveo oba napada i da "izgleda da nije uopšte povezan sa bilo kakvom međunarodnom terorističkom organizacijom".\nAgencija Rojters navodi da, za sada nema izveštaja o drugim osumnjičenim za napade, ali je šef norveške policije naveo da "zvaničnici rade na hipotezi da je nekoliko ljudi možda bilo ukljuceno".


EMA: Vakcina Johnson & Johnson vjerovatno uzrokuje još jedan oblik zgrušavanja krvi | Trend Radio Velika Kladuša\nEMA: Vakcina Johnson & Johnson vjerovatno uzrokuje još jedan oblik zgrušavanja krvi\nRegulator lijekova Evropske unije u petak je identificirao moguću vezu između rijetkih slučajeva zgrušavanja krvi u venama s Johnson & Johnson vakcinom protiv koronavirusa i preporučio da se stanje navede kao nuspojava vakcinacije.\nEvropska agencija za lijekove (EMA) također je preporučila da se imunološka trombocitopenija (ITP), poremećaj krvarenja uzrokovan time da tijelo greškom napada trombocite, doda kao nuspojava s nepoznatom učestalošću informacijama o proizvodu vakcine Johnson & Johnson i AstraZeneca, piše Reuters.\nJohnson & Johnson je rekao da su, iako su šanse da se dožive ova stanja vrlo male, informacije o proizvodu u skladu s tim ažurirane jer nastavljaju blisku saradnju s vlastima, uključujući EMA -u.\n“Snažno podržavamo podizanje svijesti o znakovima i simptomima rijetkih nuspojava kako bismo osigurali njihovu brzu identifikaciju i učinkovito liječenje”, rekla je kompanija.\nI vakcine Johnson & Johnson i AstraZeneca ranije su bile povezana s vrlo rijetkom kombinacijom zgrušavanja krvi i niskim brojem trombocita poznatom kao tromboza sa sindromom trombocitopenije (TTS).\nDva proizvoda su zasnovana na bezopasnim vektorskim virusima koji upućuju ljudske ćelije da naprave protein koji sprečava imunološki sistem od budućih infekcija koronavirusom.\nEMA je rekla da je novo, moguće po život opasno stanje zgrušavanja poznato kao venska tromboembolija (VTE) koje će biti uključeno na oznaku proizvoda Johnson & Johnson odvojeno od TTS-a.\nVTE obično počinje stvaranjem ugruška u veni noge, ruke ili prepona, koji zatim putuje do pluća i tamo blokira dotok krvi.\nBez obzira na upotrebu vakcine, VTE je najčešće uzrokovan ozljedama ili nedostatkom kretanja kod pacijenata prikovanih za krevet. Pilule za kontrolu stvaranja i brojna hronična stanja također se smatraju faktorima rizika.


Evropa više ne može da stopira najveći projekat u Srbiji - Sputnjik Srbija\n© Foto : Anastasia Solntseva / Turski tok\n07:10 21.06.2019 (osveženo 12:57 21.06.2019) Preuzmite kraći link\nNajvažnije je da se gasovod kroz Srbiju gradi, a zaključci ministara spoljnih poslova EU tu gradnju ne mogu da zaustave jer je u skladu sa evropskim pravilima, kaže za Sputnjik predsednik Skupštine Udruženja za gas Srbije Vojislav Vuletić.\nMinistri spoljnih i evropskih poslova EU pozvali su Srbiju da uskladi svoju trgovinsku i energetsku politiku sa EU standardima, posebno kada je reč o tržištu gasa. To je apostrofirano u zaključcima koje su ministri usvojili o zemljama koje su deo procesa proširenja Evropske unije.\nŠta primedba Brisela znači, po pitanju već započetih radova na srpskom gasovodu, koji preko bugarskog treba da dobija gas koji u Tursku stiže Turskim tokom? Pogotovo zato što su, samo pre pet dana, srpski ministar energetike Aleksandar Antić i mađarski ministar spoljnih poslova i trgovine Peter Sijarto u Budimpešti potpisali sporazum o saradnji dve zemlje na izgradnji gasovoda koji će biti nastavak „Turskog toka“.\nTaj projekat se, kako je tada rekao Antić, razvija u skladu sa svim energetskim direktivama, uključujući i Treći energetski paket EU, a Sijarto je najavio da će projekat izgradnje gasovoda kroz Mađarsku biti završen do kraja 2021. godine.\nSrbija gradi, nema razgovora oko prekida\nDeo kroz Srbiju bi trebalo da bude gotov do kraja ove godine. I tu, po oceni predsednika Skupštine Udruženja za gas Srbije Vojislava Vuletića, Brisel ne može ništa da promeni.\n„Mislim da ovaj zaključak, koji su ministri spoljnih poslova EU doneli, ne obavezuje nikoga. To je njihov zaključak, koji je dobar za njih, a što se nas tiče, mi gradimo i ništa drugo nas se ne tiče. Hoćemo do kraja godine da ga izgradimo i, kada prestane tranzit ruskog gasa preko Ukrajine, da imamo sa druge strane snabdevanje Srbije gasom“, kaže sagovornik Sputnjika.\n© 2019 «Tureckiй potok»\nIzgradnja gasovoda "Turski tok"\nOn napominje da je, upravo pre nekoliko dana kod Aranđelovca, video voz natovaren cevima koje idu na sever.\n„Prema tome, to se gradi i tu više nema razgovora“, kategoričan je Vuletić.\nU Luku Novi Sad su, još početkom meseca, bile dopremljene hiljade cevi za izgradnju magistralnog gasovoda, koji će biti dužine 403 kilometra, od bugarske do mađarske granice. Prolaziće kroz 23 opštine u Srbiji i ispod pet reka, a radovi bi trebalo da se završe u decembru.\nTraži se veća konkurencija u Srbiji\nSekretarijat Energetske zajednice Zapadnog Balkana sa sedištem u Beču početkom februara je dao mišljenje da Srbija može da se priključi „Turskom toku“, pod izvesnim uslovima koje zemlja treba da ispuni; uslova koji se, pre svega, odnose na omogućavanje veće konkurencije na gasnom tržištu Srbije.\nPo mišljenju Sekretarijata, međutim, Agencija za energetiku Republike Srbije (AERS) u međuvremenu je neke uslove poštovala, a neke nije u potpunosti, zbog čega je Energetska zajednica, kako je rekao njen sekretar Janez Kopač, sada u razgovorima sa Ministarstvom energetike Srbije.\nNjihova glavna primedba je što AERS nije u potpunosti uvažio sve uslove koji se odnose na poboljšanje konkurencije, jer je drugim zainteresovanim stranama za zakup kapaciteta gasovoda za promet gasa odredio manje procente od onih koje je predložila Energetska zajednica.\nPreti li opet „slučaj Bugarska“\nVuletić kaže da ministri EU mogu da se sastaju i da donose zaključke, ali da je najvažnije da se gasovod gradi.\n„Da EU nije dala saglasnost da se on gradi, Mađarska kao članica EU ga ne bi gradila, niti bi gradnja kod nas počela“, tvrdi sagovornik Sputnjika.\nPredstavnici projekta "Turski tok" kontrolišu proizvodni proces\nNa pitanje može li se ponoviti „slučaj Bugarska“, kao u vezi sa „Južnim tokom“, kada je, zbog njenog odustajanja, gradnja gasovoda i otkazana, Vuletić napominje da su okolnosti sada drugačije.\n„Bugarska sluša Amerikance, ali ovoga puta ih Evropa ne sluša onako kako je slušala kada je bio ’Južni tok‘ aktuelan i kada je tadašnji bugarski premijer Bojko Borisov, zbog sopstvenog izbora na tu funkciju, morao da upropasti ’Južni tok‘. Sada Bugarska nije u takvoj situaciji“, kaže predsednik Skupštine Udruženja za gas.\nBugarska još nije počela izgradnju svog dela gasovoda, ali je ministarka energetike Temenuška Petkova nedavno izjavila da će ugovor sa konzorcijumom za razvoj gasa „Bugarska“, koji je izabran na ponovljenom tenderu, biti potpisan do kraja ovog meseca.\nOna je učesnike Samita o energetskoj bezbednosti regiona, koji je održan pre dve nedelje u Beogradu, upoznala sa bugarskom idejom o izgradnji evropskog gasnog čvorišta „Balkan“, koje bi, putem izgradnje neophodne infrastrukture za prenos gasa, trebalo da pomogne povezivanju tržišta u regionu.\nPetkova je, svojevremeno, bila izričita u tome da će Bugarska graditi gasovod „Turski tok“ i u intervjuu za Bugarski nacionalni radio objasnila da je ta procedura u skladu sa evropskim pravilima.\nEnergetska zajednica, zaključci, Turski tok, gasovod


Planiranje marketinga | -- Marketing u informacionim tehnologijama\nModul: Planiranje marketinga\nNaziv jedinice: Planiranje marketinga\n- Test planiranje marketinga\n- Planiranje marketinga (PDF dokument)\nDefinisanje procesa planiranja\nKao deo strategijskog upravljanja preduzećem, planiranje marketinga se prevashodno bazira na odličnom razumevanju misije, strategije i poslovne kulture preduzeća kao i odnosa među ostalim poslovnim funkcijama u preduzeću. Za racionalno upravljanje procesom marketinga neophodno je izvršiti analizu marketing šansi, istražiti tržište i izvršiti njegovu segmentaciju, razviti strategije marketinga, marketing plan i program, ali i negovati kontinuirane odnose između proizvodnje i potrošnje tj. konačnog kupca. Zaključak je da je maksima uspešnog poslovanja bazirana na dugoročnim interesima potrošača uz ostvarenje ciljeva razvoja datog preduzeća.\nPlaniranje marketinga čini deo ukupnog procesa planiranja u preduzeću. Planiranje marketinga predstavlja prvu fazu procesa upravljanja, koje utiče da se marketing aktivnosti preduzeća prilagođavaju trzišnim uslovima u kojima dato preduzeće privređuje.\nPlaniranje marketinga treba shvatiti kao proces, dok je plan specifično sredstvo upravljanja i rukovođenja.\nMarketing je poslovna koncepcija po kojoj se ostvarivanje dobiti preduzeća vezuje za sposobnost da se pronikne u otkrivanju i kontinuiranom praćenju potreba konačnih potrošača u okviru pravilnog usklađivanja elemenata marketing miksa. Iz tog razloga je planiranje marketinga tesno povezano sa usklađivanjem interesa potrošača, raspoloživih resursa i tehnoloških postupaka, praćenja tržišnih kretanja koja bi trebalo da rezultiraju u efektivnosti tj. da se sredstva troše za prave potrebe, i efikasnosti tj. da se potrebe i želje potrošača zadovoljavaju uz što ekonomičniju i produktivniju proizvodnju.\nU turbulentnim uslovima privređivanja prirodno je pretpostaviti da je kvalitet privrednih performansi određen kako interakcijom okruženja tako i upravljačkim Know how tehnologijama preduzeća kao nosioca određene privredne aktivnosti. Dok mikro i makro okruženje s jedne strane kreiraju šanse i opasnosti, za to vreme pravovremene upravljačke odluke preduzeća utiču na pravilnu alokaciju resursa i maksimalno iskorišćenje sopstvenih snaga. Zato se vitalnost preduzeća ostvaruje kroz povećavanje usaglašenosti delovanja njegovih regularnih privrednih aktivnosti sa potrebama okruženja.\nDinamičnost okruženja svakako da otežava konzistentnost u ponašanju preduzeća, posebno kad je u pitanju planiranje poslovne aktivnosti, pa time i marketinga. Savremeni uslovi poslovanja koje karakterišu angažovanje skupe tehnologije, ukrupnjavanje veličine preduzeća, globalizacija trzišta, predstavljaju uvek iznova izazov za preduzeće.\nKroz planiranje marketinga preduzeće formira svoje tržišno ponašanje. Adekvatnom analizom tražnje se nastoji da se pravilno formulišu faktori koji utiču na tražnju za pojedinim proizvodima/uslugama, da bi se naknadno kroz već formulisan marketing plan obavljalo programiranje instrumenata marketinga. Da bi se opredelio najadekvatniji pravac i tempo rasta preduzeća, neophodno je da se u određenom vremenskom roku predvide uslovi privređivanja, procene dimenzije poslovanja date tržišne grane i na bazi svih tih elemenata, planira sopstveno tržišno učešće i to za svaki proizvod ponaosob.\nStrateško planiranje predstavlja osnovu svakog planiranja u kompaniji. Počiva na jasno određenoj kompanijskoj misiji i viziji, definisanju ciljeva, te dizajniranju biznis portofolija. Na korporativnom nivou kompanija najpre definiše svrhu svog postojanja. Misija se nakon toga redefiniše kroz detaljne ciljeve koji su vodič za celu kompaniju. Sledeće, top menadžment kompanije odlučuje koji biznis portoflio i proizvodi su najbolji u profitnom smislu za organizaciju i koliko podrške svaki od njih iziskuje. U tu svrhu svaki proizvod, odnosno proizvodna jedinica mora imati svoj jasno razrađen marketinški plan.\nDanas, zbog sve prisutnijih turbulencija na trzištu, predviđanje tražnje mora ići u korak sa:\nistraživanjem mogućnosti obezbeđenja potrebnih sirovina, materijala i energije,\nispitivanjem zajedničkih potreba zajednice što prevazilazi okvire segmenta krajnjeg potrošača,\nte se prvi put pored već poznatih elemenata marketing miksa – proizvod, cena, distribucija i promocija, pominju i\nzaštićeni interesi potrošača,\nočuvanje životne okoline,\nkontrola raspoloživih resursa.\nPonekad preduzeće, zbog nemogućnosti prilagođavanja u relativno kratkom roku, pribegava stvaranju uslova za sigurnijim plasmanom svojih proizvoda/usluga, ali i ostvarivanju prihvatljivije stope prinosa na investicije. Svakako da je stabilnost poslovnog ambijenta i planiranja međusobno uslovljena. Tako, marketing planiranje olakšava da se stabilizuje mikro i makro okruženje preduzeća, dok stabilna okolina kao konsekvenca čini lakšim tržišna i tehnološka predviđanja.\nDa bi opravdalo svoju društvenu funkciju, marketing planiranje treba da uspostavi ravnopravan dijalog između proizvođača i potrošača što praktično znači uvažavanje dvosmernog toka informacija na relaciji proizvođač – potrošač. U razvijenim privrednim sistemima, pre svega zahvaljujući veličini i disperziji poslovnih aktivnosti, ponekad se čini da je više prisutna suprotna tendencija ka kojoj idu proizvođači a to je više uticaj, nego uvažavanje potrošača. U takvim situacijama, pojava pokreta potrošača nadoknađuje pokušaj tražnje i kao da čini neophodan balans u relaciji proizvođač – potrošač.\nPosredstvom planiranja marketinga može se uticati na buduće performanse preduzeća. Polazi se naime od toga da je tržišni ambijent taj u kojem preduzeće ostvaruje neku svoju osmišljenu misiju i viziju poslovanja, koje su uslovljene interakcijom brojnih faktora interne i eksterne prirode. Da bi preduzeće steklo zavidnu konkurentsku poziciju, neophodno je da što je moguće više isprati, kontroliše i, ako je moguće, utiče na faktore kao što su:\nvlada i resorna tela,\ntehnika i tehnologija.\nFilip Kotler ističe da marketing treba da odigra odlučujuću funkciju u smislu da potrošače jednog preduzeća treba da prihvati kao svojevrsni oblik kontrole ili kontrolne funkcije, dok bi sam marketing predstavljao integrišuću funkciju u sistemu svih ostalih poslovnih funkcija preduzeća.\nNa ovaj način se potencira važnost marketinga za održavanjem vitalnosti preduzeća i njegovom osposobljenošću za relativno brzim i fleksibilnim reakcijama na trzištu u konstelaciji sveprisutnije dinamike. Tako, planiranje marketinga prožima celinu procesa upravljanja marketinga, koje po Kotleru uključuje:\nanalizu marketing šansi,\nistraživanje i selekciju tržišnih ciljeva,\nkoncepciju marketing strategija,\nizradu marketing programa,\norganizovanje, primenu i kontrolu marketing plana.\nPojava strategijskog upravljanja i marketing planiranja je posebno afirmisalo ulogu marketinga kroz tekuće i razvojno poslovanje preduzeća. Tako se od marketing planiranja očekuje da kroz SWOT analizu identifikuje trzišne šanse, mogućnosti, ali i jasno sagleda sve svoje slabosti i pretnje koje dolaze iz spoljnjeg okruženja, i posredstvom jasno predstavljene analize predloži pravac, metod i način rasta preduzeća.\nDa bi uspešno poslovala u obično konkurentnom okruženju, kompanija mora biti orijentisana prema svom konačnom kupcu. Ali pre nego što dođe do tog stadijuma, kompanija treba da je dobro upoznata sa željama i zahtevima kupca kad je proizvod u pitanju.\nKompanija svakako zna da je nemoguće zadovoljiti baš sve zahteve kupaca na tržištu, iz razloga njihove velike različitosti. Zbog toga je poželjno izvršiti podelu tržišta, izabrati odgovarajuće segmente i dizajnirati strategije za najprofitabilnije segmente. U tom kontekstu govorimo o 4 bitna marketinška koraka:\nanaliza postojeće tražnje i anticipiranje buduće tražnje,\nAnaliza postojeće tražnje i anticipiranje buduće tražnje – pretpostavimo da je kompanija u potrazi za mogućim tržištem za plasman svog novog proizvoda. Najpre, kompanija mora da sačini pažljivu procenu sadašnjeg i budućeg tržišnog obima kao i tržišnih segmenata. Za proceduru procene postojećeg tržišta firma mora identifikovati konkurentske proizvode, izvršiti preciznu procenu rezultata prodaje i izvršiti analizu u kojoj meri je postojeće tržište spremno da prihvati nov proizvod.\nTržišno segmentiranje – potrošači mogu biti grupisani na različite načine u svojstvu njihovih želja i potreba. To se može preciznije izraziti uz pomoć geografskih faktora (zemlja, region, grad iz koga potiču potrošači), demografskih faktora (pol, godine, prihod, obrazovanje, profesija kupca), psihografskih faktora (socijalna klasa, životni stil potrošača) i faktora ponašanja potrošača (efekat čestih/retkih kupovina, viđenja benefita kod proizvoda, frekvencija korišćenja proizvoda/usluge). Proces podele tržišta na određene grupe potrošača sa različitim potrebama i karakteristikama koji mogu imati potrebu za različitim proizvodima ili skupinama marketing miksa, nazivamo tržišnim segmentiranjem.\nTržišni segment se sastoji od potrošača koji odgovaraju na sličan način na ponuđene elemente marketing miksa proizvoda/usluge. Na tržištu automobila, na primer, potrošači koji izaberu najskuplja i najudobnija kola bez obzira na cenu, činiće jedan tržišni segment. Drugi tržišni segment činiće kupci koji su osetljivi na promene cena. Kako je teško sačiniti ponudu za sve segmente, gore pomenute činjenice idu u prilog automobilskoj, ali i ostalim industrijama u smislu razvoja šire palete proizvoda/usluga.\nTržišno targetiranje je evaluacija svakog tržišnog segmenta s pozicije profitne atraktivnosti kompanije i određivanje segmenta kupaca kojima će se dati proizvod/usluga predstaviti. Tako se, na primer, kompanija sa ograničenim finansijskim sredstvima može opredeliti samo za jedan ili nekoliko segmenata, što može biti u početku ograničavajuće kad je prodaja u pitanju, ali je zato na dugi rok profitabilno. Kompanija se takođe može odlučiti da ponudi čitavu paletu proizvoda kako bi time podmirila sve tržišne segmente.\nTržišno pozicioniranje – kada kompanija odluči koje tržišne segmente želi da zauzme, neophodno je da svoj proizvod/uslugu tržišno pozicionira u odnosu na iste ili slične koje poseduje ili nudi konkurencija. Jer, ukoliko krajnji potrošač proceni da je kompanijski proizvod poput već postojećeg na tržištu, neće imati čvrst argument da ga kupi.


Krajnje vrijeme da se srpska vlast zahvali i kaže da neće u EU\nLider Srpske radikalne stranke /SRS/ Vojislav Šešelj upitao je danas premijera Srbije Ani Brnabić i šefa diplomatije Ivicu Dačića zašto nisu reagovali na izjavu evropskog komesara za proširenje Johanesa Hana da u EU nema mjesta za one koji "negiraju genocid u Srebrenici", te ocijenio da je krajnje vrijeme da se vlast u Srbiji zahvali i kaže da neće u EU.\nŠešelj, koji je šef Poslaničke grupe SRS, ponovio je da u Srebrenici nije bilo genocida, te napomenuo da se genocid ne može utvrditi dok se konkretnoj osobi ne dokaže da je imala genocidnu namjeru, što nije učinjeno.\n"Vlast treba da prikupi sve argumente kojima bi obavestila svetsku javnost da je reč o velikoj podvali u kojoj je učestvovao Međunarodni sud pravde", rekao je Šešelj na sjednici Skupštine Srbije tokom poslaničkih pitanja.\nPoslanici SRS-a na dnaašnjoj sjednici Skupštine Srbije nose bedževe na kojima piše da u Srebrenici nije bilo genocida.\nPoslanik Narodne seljačke stranke Marijan Rističević poručio je da žali za svim bošnjačkim žrtvama u Srebrenici, ali i za srpskim žrtvama u Srebrenici i srednjem Podrinju.\n"Da nije bilo žrtava - njih 3.267 srpske nacionalnosti i zločina oko Srebrenice, koji ima više elemenata genocida nego što bošnjački lideri tvrde, verujem da ne bi bilo ni zločina 1995. godine", rekao je Rističević.\nOn je pitao i da li su "srpske žrtve proglašene van zakona", kao i da li je neko od bošnjačkih lidera došao u Bratunac da se pokloni i oda počast srpskim žrtvama, prenose beogradski mediji.\nEvropski komesar za susjedsku politiku i pregovore o proširenju Johanes Han nedavno je upozorio da "nema mjesta u EU za one koji negiraju genocid i sve druge presude međunarodnih sudova".\nŠešelj: Iza ubistva Đinđićevih ubica stoji policijski general\nPoručio mu da vodi računa o sebi\nŠešelj upozorio Vučića: Opet će htjeti da te ubiju, najviše ti prijete trovanjem\nSve zbog skupa u Hrtkovcima\nKolinda napala Srbiju zbog radikala, Šešelj joj odgovorio u svom maniru


Vladimir Zrelec - Blic Online\nSUĐENJE Čume predao sudu ključni dokument ubijenog advokata\nLjubiša Buha Čume (51), u nastavku suđenja zbog sumnje da je falsifikovao broj motora i šasije na „ferariju“ koji je poklonio supruzi Ivani Tulović (35) dostavio je sudu dokument koji je, prema njegovoj tvrdnji, advokat Vladimir Zrelec nabavio iz policije pre nego što je izvršen atentat na njega.\nČume: Sumnjam da je moja žena umešana u atentat na advokata Zreleca\nLjubiša Buha Čume (51) rekao je da sumnja da je atentat na advokata Vladimira Zreleca koji je jedan od njegovih advokata i koji je ranjen u pucnjavi na Vračaru pokušan pošto je dopis o saznanju da Ivana Buha nema pravo na obezbeđenje poslao vrhu MUP-a.\nSelaković: Apel da se što pre razotkrije napad na advokata\nMinistri pravde i zdravlja Nikola Selaković i Zlatibor Lončar obišli su danas u bolnici advokata Vladimira Zreleca koji je 1. decembra teško ranjen kada su, za sada nepoznati napadači, u njega ispalili više hitaca u blizini ispred advokatske kancelarije u kojoj radi na Vračaru.\nAdvokati u Srbiji protestuju u ponedeljak zbog napada na kolegu\nAdvokati će u ponedeljak, 7. decembra, protestovati zbog skorašnjeg napada na advokata Vladimira Zreleca pred zgradama viših sudova u Srbiji, gde će od Vlade Srbije zatražiti da se hitno formira Komisija za istraživanje svih napada, saopštila je večeras Advokatska komora Srbije.\nIZREŠETAN ZBOG DUGA Advokat Zrelec na intenzivnoj nezi, život mu i dalje ugrožen\nAdvokat Vladimir Zrelec (50), koji je u utorak uveče ranjen u centru Beograda, u životnoj je opasnosti, a policija proverava njegovo poslovanje, jer sumnja da se tu krije motiv napada.


Kako se nezvanično saznaje, muškarac je pucao dva puta iz ovog oružja, a navodi se da nema povređenih osoba. Prema nezvaničnim informacijama u pitanju je Ekonomsko-ugostiteljska škola "Vuk Karadžić".\nNa društvenim mrežama nakon pucnjave pojavila se fotografija za koju se pretpostavlja da je nastala u ovoj srednjoj školi u Velikoj Plani.\nNa fotografiji koja je objavljena uz komentar "pucnjava se upravo dogodila u mojoj školi", vide se učenici kako stoje u dvorištu škole.\nĐak koji je objavio ovu fotografiju na Tviteru napisao je da se od straha "trese" zbog pucnjave koja se dogodila u školi.\nSLUČAJ PUCNJAVE U SREDNJOJ ŠKOLI Muškarca koji je naoružan upao na čas i zapucao danas saslušavaju u tužilaštvu


Potrebna medicinska sestra za rad u vrtiću – Jobs 011 | Zapošljavanje u zemlji i inostranstvu\nPotrebna medicinska sestra za rad u vrtiću\nPostavljeno: 7. aprila 2021.\nPrivatna predškolska ustanova Trešnjober se 20 godina uspešno bavi vaspitanjem i obrazovanjem dece predškolskog uzrasta. Jedna smo od prvih ustanova čiji su programi verifikovani od strane Ministrastva prosvete.\nNaš tim čine profesionalci, koji imaju priilike da kroz rad u našoj ustanovi iskažu i unaprede svoje kompetence. Cilj nam je unapređenje vaspitno-obrazovnog rada u Srbiji i stvaranje sistema predškolskog obrazovanja, koji će kroz interaktivno, funkcionalno i inkluzivno obrazovanje uključivati svu decu.\nUsled širenja kapaciteta imamo potrebu za zapošljavanje sledećih profila:\nSrednja medicinska škola – smer medicinska sestra\nPoželjno osnovno poznavanje MS Offica (Word, Execel, Internet)\nPozitivan stav i želju za daljim usavršavanjem\nInicijativu, otvorenost i spremnost za nove ideje\nAngažovanje sa punim radnim vremenom\nBiografije poslati na: posao@tresnjober.com\nPotrebna medicinska sestra/tehničar Po Ugovoru


Predavanje "Um na drum" u Gimnaziji - Radio televizija Pančevo\nPredavanje „Um na drum“ u Gimnaziji\n10. decembra 2019. 10. decembra 2019. 0274\nAgencija za bezbednost saobraćaja tokom cele godine realizuje različite aktivnosti namenjene mladima. Jedna od njih je kampanja “Um na drum” koja poziva na odgovorno ponašanje mladih u saobraćaju, a čiji su učesnici često i poznate ličnosti koje govore o svom iskustvu u saobraćaju.\nKampanja “Um na drum” održana je u Gimnaziji “Uroš Predić” pred maturantima. Istaživanja Agencije za bezbednost saobraćaja pokazuju da su mladi najugroženija grupa. Mnogi maturanti su vozači početnici, a neki će tek postati vozači, pa je zato bitno da slušaju o bezbednosti u saobraćaju..\nNajbolji srpski automobilista Dušan Borković bio je deo ove kampanje. On je mladima opisao svoje iskustvo u vožnji i dao im savete o tome kako da se bezbedno ponašaju u saobraćaju.\nOsim kroz kampanju “Um na drum”, Agencija za bezbednost saobraćaja sa mladima komunicira tokom cele godine putem društvenih mreža i različitih tribina na kojima su gosti osobe koje su preživele teške saobraćajne nesreće kao i poznate ličnosti. Statistika u poslednjih nekoliko godina nije tako poražavajuća, zahvaljujući ovim kampanjama, rekao je načelnik odeljenja za prevenciju i edukaciju u Agenciji za bezbednost saobraćaja Duško Pešić.\nIz Agencije za bezbednost saobraćaja poručuju da će nastaviti da realizuju ovakve kampanje, jer daju odlične rezultate. Ujedno svaki put apeluju na građane da budu savesni učesnici u saobraćaju kako ne bi ugrozili svoje, a ni tuđe živote.\nUdruženje „Makedonium“ obeležilo Svetog Klimenta


Bašta u srcu grada - Međunarodni sajam hortikulture BeoPlantFair\nSimboličan novi početak ili nastavak onog najboljeg što Beogradski sajam ima da ponudi svojim vernim i dugogodišnjim posetiocima, zakazan je za 17. jun\nPod sloganom Bašta u srcu grada, u hali 3 i na otvorenom prostoru Beogradskog sajma, od srede 17. do subote 20. juna odvijaće se najmirisnija manifestacija - 25. Međunarodni sajam hortikulture BeoPlantFair. Događaj i doživljaj za oko i dušu, obogaćen je sa još tri tematske izložbe - 23. Izložba lekovitog bilja i preparata od meda Darovi prirode, 8. Izložba baštenskih i parkovskih mašina i prateće opreme MotoPlantExpo i 4. Izložba organske proizvodnje Organic Fest.\n-Ovaj povratak u normalne životne i društvene tokove, prilika je da se još jače i čvršće povežemo sa prirodom, njenim blagodetima i plodovima. Sajam hortikulture upravo je mesto inspiracije i ideja za uređenje terasa, balkona, bašti i ozelenjavanje vrtova - kažu u Beogradskom sajmu.\nMinistarstvo poljoprivrede, šumarstva i vodoprivrede Republike Srbije je pokrovitelj i jedan od najaktivnijih učesnika i motivatora ove manifestacije. Podrazumeva se da je ulaz za posetioce u Baštu u srcu grada, na Beogradskom sajmu, za ovu priliku, besplatan.


Neproverene informacije iz istraga ugrožavaju slobodu izbora - Saopštenje Kuće ljudskih prava\nCentar za monitoring izbora Kuće ljudskih prava i demokratije (u daljem tekstu Centar) zahteva od policije, tužilaštva i službi bezbednosti da zaustave ciljano plasiranje informacija iz istraga koje se koriste za predizbornu kampanju. Slobodni i fer izbori u Srbiji ozbiljno su ugroženi plasiranjem neproverenih informacija iz istraga u medije u cilju diskreditacije političara.\nSlučaj hapšenja i saslušanja Branka Lazarevića, otpravnika poslova ambasade Srbije u Atini, pretvorio se u oruđe političke borbe pred predstojeće parlamentarne izbore. U četvrtak, 20. februara, nekoliko dnevnih listova objavilo je isti podatak, pozivajući se na „izvor blizak istrazi“, da je Lazarević optužio predsednika SPS-a Ivicu Dačića za saradnju sa kriminalcima. Pošto ne postoji ni teoretska šansa da je ovoliki broj medija istraživačkim novinarstvom došao do istog izvora iz istrage, jasno je da je informacija (ili dezinformacija) svesno plasirana medijima.\nPodaci iz istrage su tajni i njihovo odavanje moralo bi da dovede do pokretanja ozbiljne istrage unutar svih institucija koje su posedovale takve podatke. Ovakva praksa je vrlo opasna i ugrožava institucije i vladavinu prava u Srbiji. Građani, a ni novinari ne znaju da li su ovako plasirane informacije istinite i ne postoji način da se provere iz nezavisnog izvora, tako da je ogromna mogućnost povrede ljudskih prava osoba koje se proglašavaju za kriminalce.\nCentar poziva sve medije u Srbiji da više ne prenose informacije koje im se tendenciozno dostavljaju iz različitih kabineta i centara političke moći i da na taj način obezbede makar minimalne uslove za fer i slobodnu predizbornu kampanju. U suprotnom, postaće saučesnici u grubom rušenju pravne države u Srbiji i kršenju ljudskih prava.\nCentar za monitoring izbora Kuće ljudskih prava i demokratije nastaviće sa praćenjem uslova za održavanje fer i slobodnih izbora u Srbiji i o svojim nalazima redovno će obaveštavati javnosti. Pozivamo sve da nam dostavljaju informacije o kršenjima izbornih pravila.


EU danas da reaguje ili će uslijediti mjere\nPremijer Srbije Aleksandar Vučić zatražio je da EU još danas reaguje na brutalne i anticivilizacijske mjere Hrvatske koja je zatvorila granice prema Srbiji za teretni saobraćaj zbog izbjegličke krize, te optužio Hrvatsku da ovim napadom urušava srpsku ekonomiju.\nVučića u Potočarima čuvala samo dvojica policajaca\nMinistar bezbjednosti BiH Dragan Mektić izjavio je da su premijera Srbije Aleksandra Vučića prilikom posjete Srebrenici 11. jula čuvala samo dvojica policajaca, iako je bilo najmanje sedam informacijama o njegovoj ugroženosti.\n"Najmanje sedam informacija o ugroženosti premijera Srbije Aleksandra Vučića prilikom posjete Srebrenici 11. jula podijelili smo sa direktorom Direkcije za koordinaciju policijskih tijela BiH Mirsadom Vilićem", rekao je Mektić, koji traži Vilićevu smjenu zbog niza propusta u obezbjeđenju komemoracije u Potočarima.\nIzetbegović: Vučićeva inicijativa preuranjena i nedorečena\nBošnjački član Predsjedništva BiH Bakir Izetbegović ocijenio je da je inicijativa premijera Srbije Aleksandra Vučića o zajedničkom obilježavanju stradanja svih žrtava u ratovima izazvanim raspadom Jugoslavije preuranjena i nedorečena, kao i da ne bi doprinijela procesu pomirenja, već bi ga "suštinski ugrozila i unazadila".\nIzetbegović smatra da takvoj inicijativi mora prethoditi završetak procesa stabilizacije i normalizacije ukupnih odnosa u regionu, saopšteno je iz kabineta bošnjačkog člana Predsjedništva BiH.\nTužilaštvo BiH snosi najveću odgovornost zbog nepronalaženja odgovornih\nTužilaštvo BiH snosi najveću odgovornost što ni poslije skoro mjesec dana niko nije proglašen odgovornim za pokušaj ubistva premijera Srbije Aleksandra Vučića na komemoraciji u Potočarima 11. jula, piše "Pres Republika Srpska".\nList navodi da, uprkos tome što su mediji identifikovali direktne napadače na Vučića, Tužilaštvu BiH nisu dovoljni ni snimci, ni fotografije napadača da slučaj privedu kraju i protiv njih podigne optužnicu.\nBošnjački član Predsjedništva BiH Bakir Izetbegović izjavio je da će se rado odazvati pozivu premijera Aleksandra Vučića da dođe u Srbiju, nakon što je srpski premijer brutalno napadnut na komemoraciji žrtvama u Potočarima 11. jula.


Ambasador Švajcarske posetio Tehnički remontni zavod u Kragujevcu\nAmbasador Švajcarske u Srbiji Urs Šmid, posetio je 26. aprila 2021. godine Tehnički remontni zavod u Kragujevcu (TRZK), zajedno sa švajcarskim atašeom za odbranu Ursom Amietom i kolegama iz švajcarske Ambasade.\nŠvcajcarska delegacija u Tehničko remontnom zavodu u Kragujevcu ©Tehnički remontni zavod Kragujevac\nDelegaciju je ugostio generalni direktor TRZK, potpukovnik. Rasim Ćiriković, kao i predstavnici Ministarstva odbrane i NATO Agencije za podršku i nabavke (NSPA).\nAmbasador Šmid je tom prilikom naglasio važnost remonta municije, kao i uništavanja viška municije. Ambasador je takođe pohvalio postignuća TRZK-a u okviru projekta Povereničkog fonda NATO-a / Partnerstva za mir (PfP) za uništavanje viška konvencionalne municije / SALW, gde Švajcarska predstavlja jednog od glavnih donatora.\nTokom obilaska radionica Zavoda i upoznavanja sa procesom remonta i uništavanja municije, delegacija švajcarske Ambasade takođe je imala priliku da se upozna sa postupkom demontaže kasetnih bombi koji se izvodi u pomenutom Zavodu.


Ministarstvo za unutrašnje poslove BPK Goražde\nMinistarstvo unutrašnjih poslova BPK-a Goražde raspolaže s dovoljnom količinom saobraćajnih dozvola i kako ističu u ovom ministarstvu, nisu zabilježeni problemi sa izdavanjem registracija za motorna vozila u našem Kantonu.\nPrema riječima ministra za unutrašnje poslove Armina Mandža, Agencija za identifikacione obrasce na nivou BiH trenutno na stanju u zalihama ima ukupno 2.400 saobraćajnih dozvola, što nije dovoljan broj da se pokriju svi kantoni kada je u pitanju njihovo izdavanje.\nKad je riječ o Bosansko-podrinjskom kantonu Goražde, odnosno Ministarstvu unutrašnjih poslova, u zalihama Uredu za administraciju BPK ima određen broj ovih dokumenata koji mogu da traju do kraja godine, dok se ovaj problem sa dokumentima ne riješi.\nKantoni, odnosno nadležna ministrastva u obavezi su da do rješenja ovog problema pomognu jedni drugima kako bi svi građani mogli da izvrše registraciju svojih motornih vozila.\n„ Dobili smo molbu da ukoliko određena ministarstva i kantoni imaju veći broj zaliha da ih ustupe drugim kantonima koji nemaju dovoljan broj obrazaca saobraćajnih dozvola, a jedan od problema se već javio u Kantonu Sarajevo gdje nedostaje određeni broj identifikacionih dokumenata tako da ukoliko bude potrebe, ukoliko se obrate sa zahtjevom, naš Kanton će ustupiti neophodan broj identifikacionih dokumenata, ne samo njima nego i ostalim kantonima- kazao je ministar Mandžo.\nU Ministarstvu za unutrašnje poslove još jednom su istakli da građani našeg Kantona nemaju razlog za brigu, te da svi oni koji imaju potrebu za registracijom vozila neće imati problema u radu s njihovom administracijom.\nNa području Bosansko-podrinjskog kantona Goražde trenutno ima 6000 registrovanih motornih vozila, a u prosjeku, na mjesečnom niovu izvrši se 500 registacija. Sa objavom informacije o nedostatku saobraćajnih dozvola i kod nas je povećan broj zahtjeva za registracijom vozila.


Ivica Dačić: Podela Kosova jedino pravo rešenje | Glas javnosti\nsubota 6. oktobar 2012.\nPočetna > Politika > Ivica Dačić: Podela Kosova jedino pravo rešenje\nIvica Dačić: Podela Kosova jedino pravo rešenje\nLJUBLJANA - Podela Kosova je jedino pravo rešenje, rekao je premijer Srbije Ivica Dačić.\nSrpski premijer je naglasio da je reč o njegovom ličnom stavu i da na njemu ne insistira, jer "svoje stavove ne može nametati kao one koje bi prihvatila cela Srbija ili međunarodna zajednica."\n"Još uvek mislim da je to najbrže, najbolje i najpravednije rešenje, koje je prihvatljivo kako za Albance tako i za Srbe, jer uvažava njihove legitimne interese," rekao je predsednik vlade Srbije i dodao da se "vlada naravno zalaže za mirno rešenje i nastavak dijaloga između Beograda i Prištine".\nTaj dijalog bi "prema našem mišljenju morao obuhvatiti i politička, a ne samo tehnička pitanja", dodao je Dačić.\nSrpski premijer je, takođe, ocenio da nezavisnost Kosova "ne može biti potpuna ukoliko ne bude saglasnosti i dogovora sa Srbijom."\n"Na kraju krajeva, Kosovo nije članica Ujedinjenih nacija (UN), a Evropska unija (EU) istrajava na rešavanju kosovskog pitanja. Kada bi ta priča bila završena verovatno se njom ne bismo više bavili," rekao je on.\nDačić je još rekao da Beograd želi da nastavi dijalog sa Prištinom na najvišem političkom nivou, da će vlada zajedno sa predsednikom države formirati nacionalnu politiku prema Kosovu, kao i da EU mora da definiše teme dijaloga. Srpski premijer je, pored ostalog, ponovio da EU od Srbije ne očekuje priznanje Kosova.\n"Sa mnom o takvom zahtevu u Briselu niko nije razgovarao ni zvanično ni nezvanično," rekao je još Dačić i ocenio da je potrebno naći rešenje "koje bi sačuvalo srpske nacionalne državne interese na takav način da Srbiji neće biti potrebno priznanje Kosova, kao i njenu evropsku perspektivu."\n"Postavljanje Srbije pred dilemu da, ako želi da uđe u EU, mora da prizna nezavisnost Kosova je veoma štetno, jer jača ionako sve prisutnije antievropsko raspoloženje," rekao je srpski premijer.\nDačić je kazao i da ga je slovenački premijer Janez Janša pozvao da u novembru poseti Sloveniju, kao i da su dvojica šefova vlada telefonom razgovarali i o produbljavanju odnosa između dve države. Dačić je dao intervju za "subotnji prilog" slovenačkog lista Delo.\nOliver Dulić se odrekao imuniteta\nURS postaje stranka


HomeDRUŠTVONebojša Stefanović tužio Danas, traži milion dinara\n19/08/2020Redakcija BALKAN TVDRUŠTVO, Vesti0\nMinistar unutrašnjih poslova Nebojša Stefanović tužio je list Danas Višem sudu u Beogradu, glavnog urednika i autorku teksta „Ko su desničari koji su se tukli sa policijom“, koji govori o svedočenjima sagovornika o fizičkom nasilju tokom nekoliko večeri protesta građana početkom jula.\nKako piše Danas, Stefanović u tužbi navodi da je „način izveštavanja i odabir prenetih informacija daleko od objektivnog“, čime mu je „urušen kredibilitet i poverenje građana u ličnost i angažovanje“ ministra.\nTime su mu povređeni „čast i ugled“ i naneta „nenadoknadiva šteta“, uveren je Stefanović, koj traži odštetu od milion dinara.\nU osporenom tekstu Stefanović je označen kao organizator „paradržavnih jedinica“, koje pod „njegovim pokroviteljstvom i po njegovom nalogu“ izazivaju nerede, u kojima dolazi do sukoba policije i građana.\nU tužbi se napominje da se „tonom“ kojim je tekst napisan Stefanoviću pripisuju „osobine koje nema“, da se on karakteriše kao „ličnost bez ikakvih skrupula i moralnih vrednosti, kao manipulator koji je spreman da, zarad interesa ‘režima’ kome pripada, upravlja nasilnicima i huliganima“.\nNovinarka Danasa i autorka teksta Katarina Živanović smatra da je Stefanović svojom tužbom „dao preveliki značaj tekstu i listu Danas“, jer tvrdi da mu je tekstom „povređen ugled koji uživa u društvu“ i da mu je narušeno poverenje koje su prema njemu građani imali.\n„Hvala mu na značaju koji pridaje jednom članku, ali moraću da ga razuverim – da zaista imamo toliki uticaj, imali bi razrešene afere Krušik, Jovanjica, sumnjivu trgovinu naoružanjem, Savamalu… Sve su to afere koje bi ministarstvo na čijem je čelu trebalo da reši, a koje i dalje tapkaju u mestu, uprkos istraživanju i pisanju nezavisnih medija“, rekla je Živanović.\nTihanovskaja poziva Evropu da ne prizna izbore u Belorusiji\nJelko Kacin: U Hrvatskoj možda počeo treći talas korone


Kragujevac deo USAID Projekta za odgovornu vlast - iKragujevac\nponedeljak, 18 novembar 2019 14:00\nDirektor misije USAID – a u Srbiji Majk de la Rosa, u prisustvu Branka Ružića, ministra državne uprave i lokalne samouprave, potpisao je u Beogradu Memorandume o razumevanju sa predstavnicima šest gradova i opština (Niš, Kragujevac, Sremska Mitrovica, Novi Pazar, Žabalj, Vračar i Stari grad) čiji je cilj jačanje napora u borbi protiv korupcije i razvoja transparentne, inkluzivne i odgovorne lokalne vlasti. Uz šest novih partnera, USAID sada sarađuje sa 13 lokalnih samouprava na unapređenju transparentnosti i većem učešću javnosti u donošenju odluka na lokalnom nivou.\nGrad Kragujevac je konkurisao za tehničku podršku u okviru Javnog poziva za iskazivanje zaineteresovanosti lokalnih samouprava za jačanje transparentne, inkluzivne i odgovorne lokalne vlasti, rekao je pored ostalog Ivica Momčilović zamenik gradonačelnika koji je, u ime grada Kragujevca, potpisao Memorandum. Zajednički ciljevi su: borba protiv korupcije, jačanje odgovorne vlasti, unapređenje učešća javnosti u formulisanju, praćenju i merenju učinka javnih politika, jačanje transparentnosti i postupanje lokalne vlasti prema potrebama javnosti.\nPrema prošlogodišnjem istraživanju sprovedenom na čitavoj teritoriji Srbije, korupcija je jedna od glavnih briga građana Srbije. Istraživanje je pokazalo da 57 odsto građana smatra da je korupcija rasprostranjena u Srbiji i da ima veliki uticaj na društvo. „Verujemo da lokalne samouprave imaju posebno važnu ulogu u borbi protiv korupcije jer su najbliže građanima“, izjavio je Majk de la Rosa, direktor misije USAID – a u Srbiji.


MOTOR blog » Asocijacija lizing kompanija Srbije na Sajmu Asocijacija lizing kompanija Srbije na Sajmu – MOTOR blog\nNa ovogodišnjem Sajmu automobila tradicionalno učestvuje i veliki broj lizing kuća koje posluju u Srbiji. One su specijalno za sajam pripremile popuste i prodajne akcije pri kupovini novih vozila, a prvi put se predstavlja i Asocijacija lizing kompanija Srbije (ALCS).\nPrema rečima generalnog sekretara Petra Gavranovića, osnovna ideja Asocijacije je da zaštiti krajnje korisnike kroz obezbeđivanje međunarodno usvojenih standarda u poslovanju lizing kuća, borba protiv nelojalne konkurencije i zajednički rad sa državnim organima na stvaranju što boljih uslova za dalji razvoj lizinga u Srbiji.\n– Cilj našeg pojavljivanja na Novosadskom sajmu je da prezentujemo lizing industriju i zakonske regulative koja se tiču lizinga, s idejom da naš štand bude mesto za okupljanje i savetovanje privrednika i gradjana, kaže Gavranović.\nKada je reč o nabavci vozila putem lizinga, Gavranović napominje da lizing predstavlja ekonomski efikasno rešenje nabavke sredstava potrebnih za poslovanje privrednih društava i preduzetnika, modernizaciju njihove opremu i samim tim efikasnije i konkurentnije poslovanje.\n– Lizing je naročito pogodan za mala i srednja preduzeća, kao i nova, tek osnovana koja često ne mogu da računaju na druge mogućnosti finansiranja, zaključio je generalni sekretar ALSC-a.\nAsocijacija lizing kompanija Srbije na Sajmu was last modified: October 13th, 2010 by Goran Aničić\nALCSAsocijacija lizing kompanijalizinglizing vozilaSajam automobila


Oprema za odjeljenje neonatologije – Mladi Nikšića\nOprema za odjeljenje neonatologije\nOdjeljenju neonatologije nikšićke Opšte bolnice uručena je oprema vrijedna pet hiljada EUR, koju je obezbijedila podgorička firma Kozmetiks u okviru višemjesečne kampanje u svojim marketima.\nDirektor Opšte bolnice doktor Ilija Ašanin kazao je da će im donirani aparati – pusni oksimetar, foto lampa i infuziona pumpa pomoći da upotpune ono što nijesu imali, kao i da zamijene amortizovaniju opremu neophodnu za brigu o novorođenčadima.\n„Riječ je o vrijednom poklonu, prije svega, zato što su prepoznate potrebe naše zdravstvene ustanove“, rekao je Ašanin zahvaljujući na uručenoj donaciji.\nPredstavnik firme Kozmetiks, Jovana Novaković, kazala je da je riječ o njihovoj osmoj donaciji u okviru kampanje „Za prvi korak zajedno“, realizovanoj i na Cetinju, u Kotoru, Podgorici, Beranama i Pljevljima i najavila da će iduće godine u januaru pokloniti i treći inkubator Kliničkom centru.\n„Zadovoljni smo odzivom naših vjernih potrošača koji su učestvovali kupujući označene proizvode u Kozmetiks marketima i tako doprinijeli da se izdvajanjem sredstava kupe potrebni aparati i oprema dječjim bolnicama i porodilištima širom Crne Gore“, kazala je Novaković.\nPrema njenim riječima, Kozmetiks će se i dalje truditi da bude društveno odgovorna firma i uskoro će najaviti i nove kampanje humanitarnog karaktera.\nPoginuo Nikšićanin u udesu\nNikšićani ne vjeruju u pravosuđe


Vlada realizuje Dodikove prijetnje: Nema pomoći Banjaluci! – Banjaluka24\nVlada realizuje Dodikove prijetnje: Nema pomoći Banjaluci!\nNacrtom budžeta grada, Banjaluka će u ovoj godini raspolagati sa 149,4 miliona KM, ali sastav gradske kase je pokazao da grad na Vrbasu ove godine ne može računati na grantove i fondove Vlade RS.\nPotvrdio je to gradonačelnik Draško Stanivuković, koji je dodao da je budžet manji u odnosu na prošlogodišnji.\n– Nemamo grantova, fondova i podrške Vlade RS. Mi i dalje očekujemo da ćemo imati podršku Vlade RS, kao što je ona bila i prethodnih godina, ali trenutno ih ne možemo planirati u budžetu – rekao je Stanivuković i dodao da će zbog toga investicije biti smanjene.\n– Gradska kasa se suočava sa opterećenjima. Suficit je pojela korona, stižu nam na naplatu veće rate kredita koji su plod posljednjih 22 godine. Kada to uzmemo u obzir budžet je opterećen sa 15 miliona KM, tako da su naši povećani prihodi i uštede izgubljeni na taj način – rekao je Stanivuković.\nNaveo je da su Nacrtom umanjeni rashodi za 4,4, miliona KM, te da su prihodi planirani u iznosu od 115 miliona KM, što je, kako je dodao, za osam miliona KM više nego lani.\nI pored toga Stanivuković smatra da će ova administracija „moći dovoljno da radi“ i da ima određenih projekata koji se razvijaju u pozitivnom smjeru.\n– Očekujemo grant od četiri milioma evra za projekte vodosnabdijevanja. Radovi treba da krenu već sa proljeća i taj projekat ide snažnom dinamikom – rekao je Stanivuković.\nU pitanju je projekta “Voda 3”, čije planiranje je pokrenuto prethodnih godina, a za koji je vezan ovaj grant Evropske unije.\nU okviru tog projekata, prema ranijim najavama, treba biti i sagrađeno oko 60 kilometara nove vodovodne mreže.\nStanivuković je naglasio da je jedan od prioriteta i da se obezbijedi novac za izgradnju mosta u Česmi.\n– Znamo da je izazovno i da nema sredsatava u Nacrtu, ali ćemo kroz rebalans to predvidjeti i užurbano ići sa realizacijom, jer to je jedan od kapitalnih prioriteta i ono što smatramo da je važno – naveo je on.\n“Bezbjednost građana prioritet” Do kraja godine biće osiguran pružni prelaz u Zalužanima


DS obeležila 30 godina postojanja: Zajedno smo stajali ispred radikalske falange - Novinar.rs\nDemokratska stranka (DS) obeležila je 30 godina postojanja, a njen predsednik Zoran Lutovac izjavio je da su 2000. godine postavljeni ciljevi koji su podjednako bili važni i tada kao i sada – da Srbija bude zemlje jednakosti i slobodnih ljudi.\nOn je rekao da je DS u svojoj borbi za bolju Srbiju, članicu evropske porodice zemalja, nekad i grešila, ali je za svoje greške polagala račune građanima.\nKako je istakao, DS je svesna štete koju su joj napravili oni koji su u ime partije radili za sebe.\nLutovac je poručio da DS u svojoj borbi za bolju Srbiju neće posustati, već će podneti izveštaj svojim članovima, simpatizerima i građanima, “ljudima koji u DS prepoznaju uspavanog džina i borca za slobodu u Srbiji”.\nPrema njegovim rečima, za DS će i u narednom periodu prioritet biti borba za slobodne izbore i medije i za vladavinu prava, pa je zato i uključena u Savez za Srbiju, kako bi pokazala vlasti da ovo što sada radi neće moći da prođe i da je rešenje bojkot.\nLutovac je naglasio da, pošto nije vreme za proslave, jer nema mnogo povoda za slavlje zbog teških trenutaka, DS neće praviti svečanost povodom godišnjice, ali će to uraditi nekom drugom prilikom. Ne mogu vam reći koliko će nam vremena biti potrebno da ostvarimo ciljeve koje su nam postavili osnivači. Možda još 30 godina, ali znam da će taj dan doći, poručio je Lutovac.\nČlan Političkog saveta DS Ivan Vujačić, koji je u stranci od početka, rekao je da je ta partije pre 30 godina prva promovisala da Srbija treba da bude moderna evropska zemlja, da se protivila ratu u bivšoj Jugoslaviji i da je bila u prvim redovima borbe protiv Slobodana Miloševića.\nOn je podsetio i na moralni stav DS, da iako je bila protiv rata, ne podrži sankcije i blokadu na Drini koje je 1994. uveo Milošević.\nDemokratska omladina: Ovo nije blokada, čekamo Lutovca\nKena zaplakao u emisiji: Da li shvataju da je jedan čovek dao život za Demokratsku stranku (VIDEO)\nRaspušteni Gradski odbor DS Beograd i Demokratska omladina. Deo članova napustio sednicu\nPosted in POLITIKATagged #DEMOKRATSKA STRANKA #DS #GODIŠNJICA #ZORAN LUTOVAC\npon feb 3 , 2020


Rode: Poseta Šolca Kosovu istorijska - Kosovo Online\nRode: Poseta Šolca Kosovu istorijska\n23. Jun 2022. • 07:12\nAmbasador Nemačke na Kosovu Jorn Rode nazvao je istorijskom posetu nemačkog kancelara Olafa Šolca Kosovu, dodajući da su posete nemačkih šefova države povezane sa učinkom u borbi za vladavinu prava, prenosi Reporteri.\nRode je rekao da Nemačka podržava svaku vladu koja ima reformsku agendu koja je usmerena na borbu protiv korupcije, organizovanog kriminala i jačanje vladavine prava.\n"Ne mogu da pričam o prošlosti, ali prošle godine je u Prištinu došao tadašnji ministar spoljnih poslova Nemačke, ministar Mas. U prošlosti je došlo do nekih padova učinka u borbi za vladavinu prava. Bilo je izjava mene i drugih ambasadora Kvinte o dešavanjima u kojima nismo u potpunosti u skladu sa odlukama Vlade, na primer pitanje srpskih izbora, sudske odluke gde smo tražili sprovođenje ovih odluka", rekao je Rode.\nNaveo je da želi ne samo da Kosovo, već i ceo Zapadni Balkan bude integrisan u evropske strukture i da svi moraju da urade domaći zadatak.\n„Prvi put za pet godina, Kosovo je zabeležilo poboljšanje u indeksu borbe protiv korupcije, u prošlosti je zabeležen pad poena, što se ceni“, rekao je Rode.\nRode je dodao da je Nemačka najveći investitor na Kosovu i da je tamo najveća albanska dijaspora jer, kako je naveo, skoro pola miliona ljudi sa Kosova ili Nemaca kosovskog porekla živi tamo.\n"Sve to u kombinaciji sa situacijom u Ukrajini i na Zapadnom Balkanu i činjenicom da je Vlada Kosova preko noći prva pristupila sankcijama Rusiji, ukazuje da je reč o ljudima sa kojima delimo iste vrednosti“, izjavio je nemački ambasador.\nJorn Rode Nemačka Kosovo dijaspora Olaf Šolc\nRode: Sa Šubarić sam razgovarao o izazovima opštine i komunalnim planovima\nNemački ambasador na Kosovu Jorn Rode saopštio je da je tokom posete Gračanici sa gradonačelnicom Ljiljanom Šubarić razgovarao o različitim komunalnim planovima ove opštine, posebno o potrebi za obilaznim putem oko Gračanice.\nLjatifi: Šolc poslao jasnu poruku da je glavni problem u regionu odnos Kosova i Srbije\nSmajlović: Šokantna izjava Šolca da Srbija ne može u EU bez međusobnog priznanja\nUniverzitet u Prištini očekuje podršku glavnog tužioca u sporu oko zemljišta sa SPC


Antifašista koji nedovoljno poznaje istoriju - Reakcije - Dnevni list Danas\nPočetna » Dijalog » Reakcije » Antifašista koji nedovoljno poznaje istoriju\nPovodom teksta "Film bez uloge Nedića" Zlatoja Martinova (Danas, 13. februar)\nVeljko Đurić Mišina14.02.2018. 16:30\nOd projekcije, za protekla tri dana, o filmu je napisan pohvalan tekst „Film o Sajmištu – međaš na putu ka odgovornoj javnoj svesti“, autor je Miloš Milojević, dok je uzgred pomenut u tekstu Srđana Volarevića „Da li ćemo mi Srbi već jednom iskoračiti iz Jugoslavije“, oba se mogu lako pronaći na internetu. Volarević je ustvrdio da „uz obilje veoma preciznih podataka film nam je predočio masu činjenica koje su raspršile sve nedoumice, mutljavine i sumnje, potekle uglavnom od onih Srba i Srpkinja koji u prsima neguju mržnju prema Srbima a koje je Dragan Kolarević u jednom svom raportu oslovio kao antisrbe, a Aleksandar Vučić tada zabranio upotrebu te reči. Naime, te mutljavine su optuživale Srbiju (pod nemačkom upravom) i Srbe da su ubijali Jevreje, kako u dušegupki, tako i vatrenim oružjem. Čak je i jedan veoma uvažen pisac, više kao korisnik srpskog jezika, u jednom svom delu Srbe oslovio kao one koji su pripomagali uništavanju Jevreja u dušegupki. Posle ovog filma, kako je rečeno, takve glasine mogu da odu niz Dunav“, bio je izričit Volarević!\nUprava Doma omladine Beograda ustupila nam je salu za projekciju uz određene uslove i to smo, kao domaćini, ispoštovali i nismo na kraju dozvolili „zavlačenje za Goleš planinu“. Upravo je to nameravao izvesni antifašista Zlatoje Martinov svojim pitanjima dvojici doktora istorijskih nauka (meni i Milanu Koljaninu): Kakve veze imaju Sajmište i Jasenovac, na primer? S obzirom na to da mu nije omogućeno, on se „požalio“ mojim omiljenim novinama tekstom „Film bez uloge Nedića“.\nNisam siguran da je Martinov čitao Koljaninovu knjigu niti pažljivo slušao ton filma. Da sam u pravu dokazujem tvrdnjom da je u filmu razjašnjeno kakve su veze članova Saveta komesara i vlade Milana Nedića sa sudbinom pripadnika jevrejske i romske zajednice.\nMartinovo nedovoljno poznavanje istorije najbolje se vidi u tvrdnji da ravna Nezavisnu Državu Hrvatsku i nemačku vojno-okupacionu teritoriju Srbija (što Martinov naziva Nedićeva Srbija. Još je falilo da doda da su i Pavelić i Nedić isto!)\nMartinova boli pominjanje Nezavisne Države Hrvatske kada pita čemu povezivanje Starog sajmišta sa Jasenovcem! Da je pažljivo čitao Koljaninovu knjigu i slušao ton filma saznao bi, na primer, koliko je zatočenika sa teritorije Nezavisne Države Hrvatske, naročito sa Kozare, bilo u Sabirom logoru Zemun, koliko njih je deportovano u Jasenovac radi ubijanja.\nZamorno je komentarisati tekst „Film bez uloge Nedića“ jer ga je pisala osoba koja unapred ima pripremljene odgovore koji se kose sa istorijskom naukom, a pri tom se krije pod okriljen članstva u Glavnom odboru Saveza antifašista Srbije! Stoga mu preporučujem da Muzeju žrtava genocida dostavi adresu na koju ćemo mu poslati nekoliko primeraka filma radi pažljivog gledanja i slušanja! Potom da organizuje raspravu o sadržaju u kojoj će učestvovati oni koji poznaju istoriju!\nAutor je direktor Muzeja žrtava genocida i autor filma


Kolumne & novosti: Nikezić: EPS će do marta spaliti više novca nego što ste oteli penzionerima\nNikezić: EPS će do marta spaliti više novca nego što ste oteli penzionerima\nPredsednik Resornog odbora za privredu i finansije Stranke slobode i pravde (SSP) Dušan Nikezić odbacio je tvrdnje ministra finansija Siniše Malog da Elektroprivreda Srbije (EPS) struju uvozi iz sopstvenog prihoda i akumuliranih sredstava.\n„Dobro znate da se celokupan uvoz struje, od septembra do danas, finansira isključivo iz kredita, kao i da je kreditno zaduženje EPS samo u ovoj godini povećano za preko 300 miliona evra i da je prešlo 1,4 milijarde evra“, navodi Nikezić u pisanoj izjavi, reagujući na izjavu Malog da država za sada ne daje novac za uvoz električne energije jer EPS troši svoj novac koji je akumulirao iz tekućih prihoda u poslovanju.\nNikezić navodi da „EPS više nigde ne može da se zaduži, pa će mu samo da marta 2022. godine biti neophodna finansijska pomoć države od 500 miliona evra“.\n„To znači da će EPS za samo šest meseci ‘spaliti’ 800 miliona evra, što je više nego što ste oteli penzionerima za četiri godine“, naglašava Nikezić.\nOn je ocenio da je „neodgovorno upravljanje i nemilosrdno isisavanje para iz nekada najmoćnije srpske firme dovelo do neverovatne situacije: da je najveći proizvođač struje na Balkanu pred bankrotom, u vreme kada su tržišne cene struje najveće u istoriji“.\n„Proizvodni i finansijski kolaps EPS-a je samo još jedna potvrda da je vaš režim najveća štetočina u srpskoj istoriji, koja je uspela da zaduži zemlju više nego sve prethodne vlasti zajedno, da ostvari najveći budžetski deficit u istoriji, pokloni strancima najvrednije resurse i finansijski upropasti sva javna preduzeća, uključujući i one najveće – Telekom i EPS“, poručio je Nikezić ministru Malom.


Mihajlović: Autoput Niš-Priština koštaće 800 miliona evra - Sandžak Haber , Sandžačke Internet Novine\nNaslovna BALKAN Kosovo i Metohija Mihajlović: Autoput Niš-Priština koštaće 800 miliona evra\nMinistarka građevinarstva, saobraćaja i infrastrukture Srbije Zorana Mihajlović izjavila je da će autoput od Niša do Prištine, koji će zajedno graditi Srbija i EU, povezati 100.000 građana Topličkog okruga s Koridorom 10, Srbe s Kosova će povezati s Nišom, a povezaće i Srbe sa Albancima.\nOna je kazala da je predviđeno da trasa novog autoputa ide od Niša preko Meroštine, a onda preko Prokuplja i Kuršumlije do Merdara, zatim preko Podujeva do Prištine, saopštilo je Ministarstvo.\n“Ovaj autoput dug 77 kilometara koštaće 800 miliona evra i gradiće ga naše firme i naši radnici, a projekat će dodatno doprineti ekonomskom razvoju Topličkog okruga”, rekla je Zorana Mihajlović i dodala da će Srbija time dobiti izlaz na još jednu luku na Jadranu, Drač.\nPrema rečima ministarke, važnost ovog autoputa je i u povezivanju Srbe sa Kosova i Metohije sa Beogradom i Nišom.\n“Politički gledano, ovo je prvi projekat na kojem bi Srbi i Albanci trebalo da rade zajedno. Autoput od Niša do Prištine pokazaće da nema boljeg načina za saradnju i očuvanje stabilnosti od infrastrukture. Svima je dosta sukoba, moramo zajedno da živimo i radimo”, rekla je Zorana Mihajlović.\nGovoreći o izmeštanju pruge iz centra Niša i izgradnji obilazne pruge oko tog grada, ministarka je rekla da je uraĐen idejni projekat i da je vrednost radova 87 miliona evra.\nNajavila je da će vozovi za Sofiju i Solun ponovo krenuti po završetku treće deonice pruge na Koridoru 10 u maju.\nMinistarka je najavila i pet miliona evra novih ulaganja ulaganja u niški aerodrom i da se ove godine na tom aerodromu očekuje 200.000 putnika.\nPrethodni tekstNapad ispred parlamenta Velike Britanije, petoro mrtvih\nSledeći tekstJanković: Srbija auto bez benzina i probušenih guma


RADONČIĆ ODBIO POZIV PIC-A: Nema potrebe da nazočim sastanku lidera nepostojeće koalicije | Poskok.info\nRADONČIĆ ODBIO POZIV PIC-A: Nema potrebe da nazočim sastanku lidera nepostojeće koalicije\n– Radončić je tako odlučio iz prostog razloga što je predsjednik SDA, gospodin Bakir Izetbegović, još u prosincu prošle godine, a nakon toga i u ožujku ove godine, tražio od SBB-a da napusti vladajuću koaliciju, priopćeno je iz SBB-a.\nSBB je, navodi se u priopćenju, redovito informirao javnost i Izetbegovića da SDA treba hitno sastaviti novu parlamentarnu većinu i da uopće nije problem da SBB napusti jednu ministarsku poziciju u Vijeću ministara BiH, četiri ministarske pozicije u Vladi Federeacije, te preostale pozicije u tri kantona (u ostalih sedam kantona SBB uopće nije u vlasti). Sve ove pozicije su na raspolaganju koaliciji SDA – HDZ, odnosno Savezu za promjene.\nSBB stoga ponovo poziva Izetbegovića da napokon napravi novu parlamentarnu većinu. SBB smatra da nema potrebe da njegov predsjednik prisustvuje sastancima nepostojeće vladajuće koalicije na razini BiH i za sve već nastale posljedice politički drži odgovornim isključivo Izetbegovića./HMS/


Stiglo pismo namjere MMF-a, BiH će dobiti 320 miliona KM! - mojusk.ba\nPotrebno je da se pismo usvoji na Fiskalnom vijeću BiH i potom pošalje u Vašington na odobrenje, rekao Tegeltija.\nPismo namjere Međunarodnog monetarnog fonda (MMF) o novom kreditnom aranžmanu stiglo je bh. vlastima, kazao je predsjedavajući Vijeća ministara Bosne i Hercegovine Zoran Tegeltija danas na konferenciji za novinare.\n– To bi trebalo biti završeno sljedeće sedmice, i u tom slučaju možemo očekivati da sredstva budu operativna već u maju – kazao je Tegeltija.\nTegeltija je potvrdio da je riječ o aranžmanu vrijednom 160 miliona eura, odnosno 320 miliona KM.\nPrema nezvaničnim informacijama, riječ je o standby aranžmanu kojim Međunarodni monetarni fond odobrava hitne zajmove državama članicama pod veoma povoljnim uvjetima kako bi prevladala kratkoročne ciklične probleme u platnom bilansu.\nStandby aranžmani u pravilu se potpisuju na period od 1 do 2 godine, a vrijeme otplate kreće se od 2 do 5 godina. Zajam se odobrava uz kamatu od 0,7 posto na godišnjem nivou.\nInače, javna zaduženost Bosne i Hercegovine trenutno iznosi oko 11 milijardi KM, od čega je vanjski dug oko 8,2 milijarde KM, dok je unutrašnji dug oko 2,9 milijardi maraka.\nNSBiH počinje s online emitiranjem utakmica Premijer lige BiH


Peking insistira na usvajanju rusko-kineskog plana za Koreju - 14.08.2017, Sputnik Srbija\nPeking insistira na usvajanju rusko-kineskog plana za Koreju\nPeking se nada da će sve zemlje zainteresovane za rešavanje severnokorejskog nuklearnog problema pažljivo proučiti zajednički rusko-kineski predlog o tom pitanju... 14.08.2017, Sputnik Srbija\n14:19 14.08.2017 (Osveženo: 15:53 14.08.2017)\n© AFP 2022 / HOW HWEE YOUNGZastave Rusije i Kine postavljene na stolu ispred predsednika Rusije Vladimira Putina i predsednika Kine Si Đinpinga na ceremoniji potpisivanja sporazuma u okviru APEC-a\nPeking se nada da će sve zemlje zainteresovane za rešavanje severnokorejskog nuklearnog problema pažljivo proučiti zajednički rusko-kineski predlog o tom pitanju, izjavila je portparolka Ministarstva spoljnih poslova Kine Hua Čanjing (Hua Chunying).\nTokom posete kineskog predsednika Si Đinpinga Moskvi početkom leta, ruska i kineska ministarstva spoljnih poslova izdala su zajedničku izjavu u kojoj su predložila načine za deeskalaciju situacije. Moskva i Peking pozvali su Pjongjang da zaustavi nuklearne probe i pozvali Vašington i Seul da se uzdrže od izvođenja zajedničkih vežbi.\n„U ovom trenutku Kina se nada da će sve strane ozbiljno razmotriti i prihvatiti predlog Kine i Rusije o rešenju krize. Predlog je zasnovan na inicijativi ’dvostrukog zamrzavanja‘ i traženje odgovarajućeg rešenja za problem Korejskog poluostrva“, istakla je Hua.\nOna je dodala da kineska vlada poziva sve uključene strane da se usredsrede na nastavak pregovaračkog procesa i potraže političke načine za rešavanje krize na Korejskom poluostrvu.\nMeđutim, ona je odbila da odgovori na pitanje da li će Kina ostati neutralna ako Severna Koreja napadne Gvam.\n13 Avgust 2017, 21:35\n„Kineska strana neće odgovoriti na takva hipotetička pitanja. Nadamo se da će se situacija postepeno menjati prema smanjenju tenzija“, zaključila je Hua.\nU petak je ministar spoljnih poslova Rusije Sergej Lavrov izjavio da se Moskva protivi da Severna Koreja poseduje nuklearno oružje i dodao da su Rusija i Kina imale „čitav niz predloga koji imaju za cilj sprečavanje najdubljeg sukoba i krize sa ogromnim brojem ljudskih žrtava“.\nRusija i Kina pozvale su na dijalog usred nedavne eskalacije tenzija na Korejskom poluostrvu.


Prekretnica u Drugom svetskom ratu: 5 činjenica o Danu D koje malo ko zna\nŠestog juna 1944. godine više od 150 hiljada savezničkih vojnika krenulo je prema severnoj francuskoj obali, započevši tako oslobađanje Evrope od nacizma.\nZa živopisnu i zapanjujuću vizuelnu priču o stremljenjima, očaju i tugi migranata dok su putovali u SAD iz Centralne i Južne Amerike ove godine Pulicera su dobili Rojtersovi fotoreporteri, među njima i jedan Srbin.\nIako je zemlja danas gotovo u ruševinama, nekada nije bilo tako. Sirija je jedna od država sa najdužom i najsofisticiranijom istorijom na svetu. Bila je deo nekih od najvećih carstava na svetu, uključujući egipatsko, persijsko i romansko.\nKako je uzgoj krompira smanjio broj ratova tokom istorije\nKRHKI MIR: Šri Lanka, osam godina nakon građanskog rata\nOsam godina posle završetka okrutnog građanskog rata Šri Lanka se suočava s posledicama: s desetinama hiljada ljudi bez doma i hiljadama nestalih.\nVest koja je obeležila početak 2016. godine glasi: Severna Koreja izvela je probu hidrogenske bombe. Po čemu se ona razliku od atomske?\nKako su sve ljudi koristili životinje u ratovima?\nJeste li znali da su životinje neretko igrale odlučujuću ulogu u bitkama i ratovima?\nViše ljudi prima humanitarnu pomoć danas nego posle Drugog svetskog rata\nČak više od 100 miliona ljudi širom sveta ima potrebu za humanitarnom pomoći, navedeno je novom izveštaju Populacionog fonda UN.\nNa internetu se nedavno pojavio servis putem kog možete da postavite bilo koje pitanje vezano za budućnost.\nViše od 40 godina nakon što je devojčica Kim Puk strgla sa sebe odeću zapaljenu usled napada napalmom, javila se nada da će fizički trag ove tragedije nestati.


Povećane plate i penzije, "minimalac" od 1. januara veći za 3.000 dinara - Bor 030\n16. januara 2021. | 10:15\nNaslovna Vesti Ekonomija / BIZ Povećane plate i penzije, “minimalac” od 1. januara veći za 3.000 dinara\nPovećane plate i penzije, “minimalac” od 1. januara veći za 3.000 dinara\n2.1.2020. | 12:36\nOd 1. januara 2020. godine minimalna cena rada po satu uvećana je na 172,54 dinara (neto) što je povećanje od 11,1 odsto u odnosu na dosadašnji iznos. Takođe, svaki penzioner u Srbiji dobijaće uvećanu penziju za 5,4 odsto a reč je o povećanju na penzionom čeku od oko 540 do 7.130 dinara.\nNakon povećanja, minimalna mesečna zarada iznosiće prosečno tokom 2020. godine 30.022 dinara. U godini za nama, minimalac je iznosio 27.022 dinara.\nMinimalna cena rada, bez poreza i doprinosa za obavezno socijalno osiguranje za 2019. godinu iznosila je 155,30 dinara (neto) po radnom času. Vlada Srbije usvojila je 13. septembra 2019. godine Odluku o visini minimalne cene rada za period januar-decembar 2020. godine. Procenjuje se da minimalnu zaradu sada u Srbiji prima oko 350.000 zaposlenih.\nOd polovine sedmice, počinje da važi indeksacija penzija po takozvanoj “švajcarskoj formuli”.\nSutra počinje isplata CELE martovske penzije uvećane za 4.000 dinara


Istražujmo Evropu! - Publications Office of the EU\nEvropa : prelep kontinent sa zadivljujućom istorijom. Dala je mnoge slavne svetske naučnike, pronalazače, umetnike, kompozitore, kao i popularne zabavljače i uspešne sportiste. Evropu su vekovima potresali ratovi i podele. Međutim, u poslednjih 60 godina ili približno toliko, države ovog starog kontinenta počele su da se udružuju u miru, prijateljstvu i jedinstvu, kako bi radile u korist bolje\nEvrope i boljeg sveta. Ova brošura za decu (uzrasta od 9 do 12 godina) predstavlja priču jednostavno i jasno. Puna zanimljivih činjenica i raznobojnih ilustracija, ona daje veseo pogled na Evropu i ukratko objašnjava šta je Evropska unija i kako ona funkcioniše.\nKorporative(r) Verfasser: Delegation in Serbien (EU Delegationen und Büros) , Generaldirektion Kommunikation (Europäische Kommission)\n978-92-9238-478-4 10.2871/46042 JN-04-17-044-SR-N\n978-92-9238-477-7 10.2871/62719 JN-04-17-044-SR-C


Trudnu Eminu zadržali na Jarinju\nVojnici Kfora držali su trudnu Eminu Jahović na nišanu na prelazu Jarinje dan pre pucnjave, piše Kurir.\nNata otišla u Kinu\nNataša Bekvalac je otišla u Peking! Pevačica je s aerodroma „Nikola Tesla“ u Kinu odletela preko Istanbula i to u društvu prijateljice Sanje, na čijem će venčanju ove jeseni biti kuma.\nNije bila početnička sreća\nEdibu Bektaševiću nedostaje 670 evra za operaciju desnog oka.\nStigle prve donacije zemljaka iz dijaspore\nDžaser Kocer iz Frankfurta posetio Ediba Bektaševića i uručio mu 200 evra, dok je Edif Turković iz Luksemburga poslao 100 za neophodan hirurški zahvat koji iznosi 3.500 evra.\nPijace koje su postale turističke poslastice\n09:18 >> 11:35\nEksplozija u Istanbulu, sedam ranjenih\nU centru Istanbula danas je odjeknula eksplozija u kojoj je ranjeno najmanje sedam osoba, javili su turski mediji, pozivajući se na izjave svedoka.\nTurci nisu naročito zainteresovani za JAT\nTender za nacionalnog avio-prevoznika po planu Konsultantske kuće “Dilojt” trebalo bi da bude raspisan između 15. i 20. maja.